iPad Cover Dengan Fungsi Skrin Sendiri?

Apple mempunyai rekod yang sangat baik dalam penghasilan peranti, namun perkara yang sama tidak berlaku dalam penghasilan gajet dan aksesori. Masih ingat casing dengan bateri mereka? Ramai pengguna menghentam Apple kerana menghasilkan sesuatu yang hodoh, seolah-olah pereka mereka tidak meletakkan usaha yang bersungguh-sungguh dalam penghasilan produk tersebut.

Semua itu mungkin bakal berubah tidak lama lagi, beberapa gambar paten sudah muncul di laman web yang menunjukkan iPad Cover dengan fungsi skrin sendiri. Berdasarkan gambar tersebut, ia masih mengekalkan reka bentuk minimal iPAd Cover yang lama namun diintegrasikan dengan paparan asing. Fungsi ini dilihat sangat berguna bagi mereka yang bekerja dengan fail-fail media seperti pelukis dan artis grafik. Apa-apa pun kita tunggu dan lihat sama ada konsep ini akan menjadi realiti!


[ Reviu Eksklusif ] Tak Perlu ‘Pick-Up Line’, 6 Rahsia Pada OPPO R17 Pro Cukup Padu ‘Tackle’ Hati Ramai

Betul ke orang kata, hanya dengan ayat-ayat manis boleh buat ramai tertawan? Lepas tu, ayat pickup line kena POWER baru dapat ‘takcle’ hati seseorang? Hmmm…Ternyata tanggapan anda itu SALAH!! KENAPA?!

Tahukah anda OPPO R17 Pro tidak perlu ayat manis pun dah boleh ‘tackle’ ramai orang. Bukan sahaja di kalangan peminat setia, malah ia turut menarik perhatian sejumlah artis terkenal tanah air termasuk pelakon cun melecun, Zahirah MacWilson. Eh? Biar betul? Bagaimana ini boleh berlaku?

Pada mulanya, kami pun tertanya-tanya juga, apa agaknya kehebatan yang menyebabkan R17 Pro ini berjaya tawan hati ramai. Selepas diteliti, rupa-rupanya! Telefon pintar ini memang SUPER DUPER ‘awesome’! Jom, kami kongsikan kepada anda 6 ‘rahsia’ tersembunyi disebalik R17 Pro.

Sebagai jenama yang mempelopori reka bentuk gradient, OPPO sentiasa mencipta trend yang menjadi ikutan dunia. Untuk model kali ini, OPPO dilihat membawakan keunikan tersendiri yang didatangkan dengan rekaan mewah di samping kemasan warna cerun yang nampak premium.

Kemasannya cukup anggun melalui penggunaan Gelas Matte 3D bersama kombinasi dua tona warna berbeza iaitu indigo dan biru (Gradient Mist). Atau mungkin lebih tepat, MEMPERSONAKAN!

Kemasan ini memberikan kesan corak pantulan yang berbeza mengikut sudut pandangan dan pastinya memukau setiap mata yang memandang! Untuk makluman, R17 Pro turut tersedia dalam warna Emerald Green (Hijau Zamrud) yang mana ketersediaannya adalah terhad.

Keunikan R17 Pro dapat dilihat pada prestasi kameranya yang mana direka khas untuk memberi pengalaman fotografi terbaik terutamanya ketika waktu malam. Ianya memiliki tiga lensa utama di mana salah satunya menyokong bukaan kamera boleh laras yang dikuasakan kecerdasan buatan (AI) – (12MP (f/1.5, f/2.4) + 20MP (f/2.6) + 3D TOF).

Bukaan pemboleh ubah ini secara automatik boleh menyelaraskan kondisi pencahayaan sekaligus menjadikan imej lebih tajam dan jelas, sama ada dalam keadaan terang mahupun gelap. Contohnya, setiap kali kamera mengesan keadaan yang cerah, aperture akan beralih ke f/2.4 bagi menghasilkan gambar yang jelas dan tajam.

Apabila persekitaran anda mula gelap pula, lensa secara automatik akan bertukar ke aperture f/1.5 bagi membolehkan lebih banyak cahaya masuk seterusnya menghasilkan imej yang menakjubkan seperti dikehendaki. Kamera ini turut dibantu oleh penstabilan imej optikal (OIS) yang pastinya menjanjikan anda bebas untuk mendapatkan imej sempurna di mana-mana sahaja.

Dengan kombinasi kedua-duanya, kini anda berupaya merakam fotografi malam yang hebat menerusi ciri khas, Ultra Night Mode. Jadi, anda bolehlah ‘berlagak’ macam ala-ala professional. Kalau tak percaya, kenalah cepat dapatkan dan cuba sendiri!

Sebagai sebuah telefon yang memfokuskan pada lifestyle, kehebatan kamera swafoto R17 Pro sememanganya tidak perlu dipertikaikan lagi. Ianya ‘menyajikan’ keupayaan kamera yang sangat mengagumkan dengan resolusi 25MP dan pastinya turut dikuasakan oleh teknologi kecerdasan buatan (AI).

Selain itu, ia juga hadir dengan fungsi menarik yang membolehkan pengguna menyesuaikan ciri-ciri wajah mengikut keinginan supaya kelihatan lebih cantik, kacak dan lebih kurus!! Sekali cuba, anda pasti terus jatuh cinta dibuatnya!

Adakah pengecasan pantas penting bagi anda? Jika ya, anda perlu meletakkan R 17 Pro dalam ‘list’ telefon pintar yang perlu anda miliki hari ini juga! Kenapa?! R17 Pro merupakan telefon pintar OPPO dengan ketahanan bateri yang lama.

Ianya dibekalkan dengan bateri berkapsiti 3,700 mAh (melalui USB Type-C), selain turut menyokong teknologi SuperVOOC Flash Charge dengan pengecasan pantas 50 Watt – bateri boleh mencapai tahap 40% dalam tempoh hanya 10 minit sahaja!

Dan yang lebih pentingnya lagi, R17 Pro turut mendapat kelulusan TUV Rheinland Safety Testing and Certification bagi memastikan keselamatan pengguna terjamin sepanjang menggunakan pengecasan pantas ini. Wuhaaaa! Lepas ni confirm tidak ada lagi kejadian telefon meletup ketika dicas! Eh? Opsss~

Anda mesti tertanya-tanya soalan ini pada diri sendiri : Eh , di mana pengimbas cap jari pada telefon pintar ini??

Di sini jawapannya, R17 Pro hadir dengan sokongan pengimbas cap jari pada skrin secara terbina dikenali sebagai Hidden Fingerprint Unlock. Jadi, anda boleh menyahkunci R17 Pro dengan secara serta merta dengan hanya menyentuh pada skrin sahaja!

Namun malangnya, kami mendapati pengimbas cap jari ini berfungsi dengan kadar kepantasan yang sederhana sahaja. Tetapi, anda tidak perlu risau kerana OPPO turut menyertakan fungsi pengimbas wajah sebagai alternatif lain. Kadar kepantasan Pengimbas wajah ini dilihat berfungsi dengan sangat responsif dan tepat!

Didatangkan dengan dengan ciri kamera yang ‘superb’, pengguna pastinya memerlukan ruang penyimpanan dalaman yang mencukupi bagi menyimpan pelbagai gambar dan video untuk dijadikan sebagai kenangan.

Kini, anda tidak perlu risau kerana R17 Pro memiliki kapasiti memori dalaman yang besar iaitu 128GB ROM bagi membolehkan anda menyimpan lebih banyak aplikasi dan data tanpa perlu melakukan ‘pembersihan’. Pakej sempurna ini juga dibantu oleh memori sebesar 8GB RAM yang mana didatangkan bersama-sama dengan peranti ini bagi memudahkan kerja ‘multitasking’.

Sekadar makluman, R17 pro didatangkan dengan cipset Qualcomm Snapdragon 710 iaitu cip kelas pertengahan dengan prestasi terbaik selain dibantu oleh GPU Adreno 616 bagi membolehkannya menjalankan pelbagai tugasan harian dengan lancar. Dari segi perisian, R17 Pro dijana sistem operasi Android 8.1 Oreo yang dipadukan dengan antaramuka Color OS 5.2.

Berdasarkan kepada ujian benchmark yang telah kami jalankan, R17 Pro mencatatkan skor sebanyak 167628 mata untuk ujian antutu. Pada ujian Geekbench 4 pula, ia mencatatkan skor sebanyak 1855 mata untuk ujian tunggal dan 5986 mata untuk ujian pelbagai teras.

Berdasarkan keunikan dan keistimewaan yang ditawarkan, kami mendapati R17 Pro merupakan telefon pintar kelas pertengahan yang cukup sempurna. Malah, tidak keterlaluan jika dikatakan ianya berpotensi menjadi telefon pintar terbaik membawakan pelbagai teknologi masa kini yang memenuhi keperluan ramai.

Ditawarkan pada harga RM2699, R17 Pro kini sudah boleh mula didapapti secara pra-tempatan di semua kedai konsep OPPO dan kedai atas talian seperti Lazada, Shopee, 11 Street, Senheng, SenQ dan Celcom Blue Cube bermula HARI INI hingga 30 November 2018.

Tidak ketinggalan, OPPO juga bakal mengadakan jelajah ‘OPPO R17 Pro – Seize The Night Bus Tour’ bersempena dengan jualan pertamanya yang bermula 1 Disember depan. Bagi yang terpilih, anda berpeluang nikmati panorama malam di Kuala Lumpur bersama Syafiq Kyle dan Phei Yong! Jadi cepat-cepat pre-oder R17 Pro hari ini juga okay!~

___________________________________________________


Kemasan Design Lebih Unik & Menarik! HONOR MagicWatch 2 Limited Edition Kini Diperkenal

Baru sahaja muncul beberapa bulan lepas, HONOR kini telah mengemas kini barisan jam pintarnya dengan pengenalan HONOR MagicWatch 2 Limited Edition. Edisi kali ini dilihat hadir dengan kemasan unik bersama rekaan grafik dan warna-warni menarik. Jam pintar ini telah diperkenalkan secara rasmi dalam sebuah majlis khas yang berlangsung di London, baru – baru ini.

HONOR MagicWatch 2 Limited Edition menyertakan tema terbina yang sepadan dengan gaya uniknya. Reka bentuk diinspirasi daripada seni halus yang menggambarkan pelbagai grafik menarik antaranya haiwan, kehidupan dan sebagainya. Menurut sumber, pengenalan edisi ini merupakan tindakan agresif syarikat bagi menawarkan lebih banyak pilihan buat pengguna – sekaligus satu langkah dalam mewujudkan identiti tersediri berbanding yang lain.

Meskipun tampil dengan kemasan unik, jam pintar ini masih membawakan spesifikasi dalaman yang sama dengan versi standard. HONOR masih berteka – teki mengenai ketersediaannya dan masih belum diketahui sama ada ia bakal ditawarkan di pasaran tempatan ataupun tidak. Bagaimanapun, korang boleh mendapatkan HONOR MagicWatch 2 versi standard (46mm) pada harga RM699 (Charcoal Black) & RM749 (Flax Brown)


autoRetouch dilancar revolusikan penyuntingan imej untuk produk Fesyen

STUTTGART, Jerman, 20 Julai 2020 /PRNewswire/ — autoRetouch – platform pemprosesan imej automatik hujung-ke-hujung yang pertama – melancarkan fasa Beta Terbukanya. Dikuasakan oleh AI, syarikat ini kini menawarkan platform Perisian sebagai satu Perkhidmatan (SaaS) untuk pemprosesan pukal yang automatik bagi imej produk Fesyen.

Pengguna membuka akaun di laman sesawang autoRetouch dan berpeluang untuk mencuba perkhidmatan secara percuma dengan sehingga 10 imej. Untuk memproses imej tambahan mereka membeli kredit secara bayar-sambil-lalu. Harga untuk memproses satu imej ialah €0.10. Perkhidmatan tersebut diwujudkan berkisarkan konsep aliran kerja. Aliran kerja dicipta dengan ‘merantaikan’ komponen AI dalam antara muka seret dan lepas. Setiap komponen mewakili versi automatik tugas penyuntingan imej biasa. Produk ini kini menawarkan komponen untuk pengautomatan kerja penyuntingan imej yang berulang, namun sangat memberi kesan, seperti penyingkiran latar belakang dan sentuhan semula kulit. Pengguna mengekalkan kawalan kreatif penuh terhadap output dan boleh memproses beratus-ratus imej secara serentak. Purata masa menyunting untuk imej produk fesyen biasa turun daripada beberapa minit kepada beberapa saat.

Mengubah paradigma industri

“Proses penghasilan imej produk dalam fesyen — bermula daripada sesi foto ke pasca produksi, untuk membawa imej ke katalog dalam talian — merupakan satu proses yang sangat tidak cekap dan mahal pada hari ini,” kata Pengasas Bersama dan Ketua Pegawai Eksekutif autoRetouch, Alex Ciorapciu. “Walau bagaimanapun, sekiranya anda memanfaatkan teknologi visi komputer terkini dan menggabungkannya dengan infrastruktur awan boleh diskala hari ini, anda boleh mengubah paradigma industri daripada kerja manual kepada pengautomatan; dan dengan itu, bukan sahaja dapat menjimatkan kos, malah memberi lebih kepantasan dan ketekalan output yang lebih tinggi,” tambah beliau.

Mempercepatkan pemindahan ke e-dagang

Pelancaran autoRetouch tidak disangka-sangka tepat pada masanya. Tatkala ekonomi global menilai impak dan pulih perlahan-lahan daripada pandemik COVID-19, satu perkara telahpun jelas: Pemindahan daripada Luar Talian– ke E-dagang telah dipercepatkan selanjutnya. “Dengan autoRetouch kami ingin memainkan peranan kami untuk membantu peniaga dan semua orang dalam rantaian bekalan penyuntingan imej E-dagang untuk meluaskan operasi mereka dalam realiti baharu kehidupan kita dan mengambil beberapa bahagian yang paling tidak menarik dan berulang proses penghasilan imej daripada menjadi beban mereka,” kata Alex Ciorapciu. “Atas sebab inilah harga €0.10 setiap imej merupakan bahagian yang penting daripada proposisi nilai autoRetouch,” beliau menambah dan menghuraikan lebih lanjut, “kami ingin menjadikannya mudah dan sangat memberi ganjaran dari segi kewangan untuk mempercayai perkhidmatan pemprosesan imej automatik kami.”

Asal usul

autoRetouch dicipta dalam jabatan Sains Data di Breuninger, peniaga fesyen mewah yang amat inovatif dari Stuttgart, Jerman. Semasa proses penilaian hasil projek yang mengagumkan, jelas bahawa pemprosesan imej produk automatik merupakan satu proposisi nilai sejagat. Untuk memanfaatkan peluang yang besar ini, kini autoRetouch menjadi syarikat mandiri yang menawarkan perkhidmatan global. Breuninger komited untuk menyokong autoRetouch dalam perjalanannya dan dengan demikian menyediakan pelaburan awal ke dalam syarikat baharu yang baru ditubuhkan ini. Kini, autoRetouch menggaji 14 kakitangan dan beribu pejabat di Stuttgart, Jerman.

Hubungi: Julian Eckerle, Pengasas Bersama & Ketua Pegawai Hasil, media@autoretouch.com, +491724506294

Keywords: Computer Software Computer/Electronics Fashion Household/Consumer/Cosmetics Retail New products/services

Source: PRNEWSWIRE


Micromax Selfie 2 Menawarkan Kamera Depan 8MP, Android Nougat

Micromax sebuah jenama berasal dari negara rempah ratus, India baru sahaja memperkenalkan Selfie 2 di pasaran Mumbai pada harga INR9,999 (sekitar RM663) seunit bermula hari ini.

Telefon pintar kelas bawahan ini dikuasakan oleh cip MediaTek MT6737 SoC dan dilengkapi kamera depan 8 Megapiksel menggunakan sensor Sony IM135 sudut lebar. Tambahan, lensa ini juga membolehkan penggunan mengambil gambar bokeh pada bila-bila masa. Di bahagian belakang peranti ini terletaknya sebuah modul kamera 13 Megapiksel bersama pengimbas cap jari yang pantas.

Perkakasan seperti RAM 3GB dan storan 32GB pula dioperasikan bersama Android Nougat, disamping, saluran kuasa dibekalkan dengan bateri sebesar 3,000mAh.

Malahan, syarikat ini juga membuat promosi dengan menawarkan jaminan penukaran selama 100 hari jika peranti mengalami kegagalan atau rosak. Buat masa ini Micromax masih belum menyatakan sama ada Selfie 2 akan dijual di pasaran lain selain India.


Lazada Lancar Pembayaran Semasa Penghantaran Tanpa Tunai Melalui DuitNow QR Semasa PKPD!!!

Memandangkan rakyat Malaysia lebih kerap membeli barangan keperluan harian dalam talian, Lazada kini menyediakan kemudahan tambahan kepada pembeli menerusi pilihan pembayaran semasa penghantaran tanpa tunai di seluruh negara. Pengguna hanya perlu klik ‘DuitNow’ di halaman pembayaran ‘cash on delivery’ (tunai semasa terima) di Lazada, kemudian mengimbas kod QR pembelian mereka untuk membayar secara digital apabila pesanan diterima.

Pilihan pembayaran baharu ini bukan sahaja memberikan tahap keselamatan lebih tinggi kepada pengguna untuk mengamalkan penjarakan fizikal, tetapi turut memberikan ketenangan bagi pelanggan yang ingin membayar apabila produk telah diterima.

Pembayaran DuitNow QR semasa penghantaran di platform Lazada buat masa ini hanya disediakan bagi produk yang dihantar oleh LEX. Pelanggan boleh memilih daripada mana-mana penyedia pembayaran digital yang menawarkan DuitNow QR, seperti aplikasi MAE oleh Maybank, untuk membayar dengan mengimbas kod QR apabila menerima penghantaran. Selepas pembayaran disempurnakan, aplikasi Lazada akan secara automatik dikemas kini untuk menyediakan pengalaman transaksi yang lancar.

Sempena pelancaran kemudahan ini, pengguna Lazada boleh menikmati diskaun* RM5 dengan perbelanjaan minimum RM30 (kod promo:LAZCOD5) apabila mereka membuat pembayaran pertama melalui DuitNow QR dengan menggunakan ciri ‘Scan & Pay’ (Imbas dan Bayar) dalam aplikasi MAE oleh Maybank.

Semua rakyat Malaysia digalakkan untuk membeli-belah dengan selamat dari rumah di Lazada untuk barangan keperluan harian dan barangan runcit pada saat-saat penting ini, sambil menikmati khidmat penghantaran pantas, diskaun hebat, dan baucar Penghantaran Percuma yang ditawarkan di laman ‘Shop From Home’ di sini (https://lzd.co/MalaysiaShopFromHome).

Untuk panduan langkah demi langkah bagi pembayaran semasa penghantaran, sila kunjungi:https://lzd.co/PaymentOnDelivery


Honor Malaysia Turut Mengemas Kini Harga Peranti Bermula 1 Jun Bersama Promosi ‘Infinity Offers’

Honor Malaysia hari ini mengumumkan perubahan harga untuk peranti mereka bermula 1 Jun (hari ini), malah pada masa sama mengadakan promosi bertemakan ‘Infinity Offers’ kepada orang ramai bermula sekarang sehingga 3 Jun 2018. Pelanggan yang membuat pembelian untuk peranti terpilih juga akan menerima barangan istimewa secara percuma.


HUAWEI Nova 5i Pro Bakal Diperkenal Pada 26 Julai 2019!

KEJUTAN! HUAWEI muncul dengan kejutan apabila kini mendedahkan tarikh rasmi untuk pendatang baru mereka, HUAWEI Nova 5i Pro. Memetik video penggoda dikongsi, peranti ini bakal diperkenalkan secara rasmi pada 26 Julai 2019 dalam acara pelancaran di China.

Video tersebut juga mendedahkan sejumlah spesifikasi utama peranti – rekaan paparan hadapan berlubang dengan lensa selfie sebesar 32MP, penggunaan cip Kirin 810 sebagai tunjang utama dan persediaan empat kamera utama pada panel belakang (salah satu lensa sokong resolusi 48MP). Jika diteliti, model ini dilihat menyertakan persediaan imbasan cap jari fizikal pada panel belakang.

Pada masa sama, beberapa keping sample gambar didakwa diambil daripada peranti HUAWEI Nova 5i Pro juga dikatakan telah diperlihatkan. Setiap imej memperlihatkan kejelasan yang mengagumkan – walau diambil pada pencahayaan rendah. Keadaan ini memberi gambaran, HUAWEI Nova 5i Pro dilengkapi beberapa ciri pengoptimuman pemandangan malam menakjubkan.

Maklumat tertiris sebelum ini mendedahkan HUAWEI Nova 5i Pro telah muncul di TENAA – penyenaraian menunjukkan ia dijangka didatangkan dengan paparan sebesar 6.2″ bersama resolusi FHD+. Selain itu, ia dijangka membawakan persediaan empat kamera utama dan mempunyai bateri 4,000 mAh dengan sokongan pengecasan pantas.

Pun begitu, maklumat tertiris masih lagi rumors dan belum diketahui kesahihannya. Sama-sama kita tungu kemunculan rasmi tuan empunya badan dan HUAWEI pastinya ada sesuatu yang istimewa buat peminat setia. Kekal bersama eRing untuk lebih info terkini.

[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]
[/video]


KIIT Deemed to be University Umum Pendidikan Percuma untuk Anak-anak bagi Mangsa COVID yang Meninggal Dunia di Odisha

BHUBANESWAR, India, 28 Julai 2020 /PRNewswire/ — Pandemik COVID-19 telah menjangkiti berjuta-juta orang dan menimbulkan keresahan di seluruh dunia, termasuk India dan Odisha. Bilangan jangkitan coronavirus baharu semakin meningkat dari hari ke hari di Odisha. Ramai juga yang telah terkorban. KIIT sentiasa menghulurkan bantuan kepada mereka yang dilanda masalah ketika berlakunya bencana alam di negeri berkenaan. Ia telah menjadi suatu kebanggaan Odisha kerana ia sentiasa berada di sisi orang ramai di negeri tersebut semasa mereka memerlukan.

Pandemik COVID-19 telah mengganggu dan memusnahkan kehidupan normal serta mata pencarian penduduk Odisha. Kini, KIIT Deemed to be University telah menghulurkan bantuan kepada keluarga mangsa COVID yang telah meninggal dunia. Bertindak menurut cadangan Pengasas KIIT & KISS, Dr. Achyuta Samanta, KIIT-DU telah mengambil keputusan untuk menyediakan bantuan pendidikan teknikal dan profesional tanpa sebarang kos kepada anak-anak bagi mangsa COVID yang telah meninggal dunia di Odisha.

Anak-anak lelaki dan perempuan bagi mangsa COVID yang telah meninggal dunia di Odisha yang berminat, boleh memohon kursus-kursus teknikal dan profesional KIIT-DU yang berbeza, termasuk ITI dan Diploma Kejuruteraan, mengikut kelayakan kemasukan mereka. Kemudahan ini akan disediakan selama dua tahun akademik, 2020-21 dan 2021-22 sahaja, seperti yang dimaklumkan oleh pihak berkuasa KIIT. Keutamaan akan diberikan kepada anak-anak mangsa COVID yang telah meninggal dunia daripada kategori BPL, SC, ST dan SEBC. Langkah berkenaan akan memberi kelegaan kepada penduduk Odisha yang telah mati akal akibat pandemik ini.

KIIT ialah satu-satunya universiti di India dan luar negara yang menghulurkan bantuan kemanusiaan sedemikian kepada keluarga mangsa COVID yang telah meninggal dunia.

Selain daripada inisiatif mulia ini, KIIT Deemed to be University telah mengendalikan empat buah Hospital COVID mandiri di Odisha dengan 1200 kapasiti katil dan lebih 200 unit rawatan kritikal sejak lima bulan yang lalu. KIIT juga berada di barisan hadapan dalam perjuangan negeri tersebut bagi memerangi coronavirus dengan memberi sumbangan dalam bidang penyediaan bekalan makanan dan perubatan kepada mereka yang memerlukan, menghulurkan bantuan kepada mereka yang masih belum mendapat bantuan, mewujudkan kesedaran dan penjagaan terhadap haiwan sejak awal sekatan pergerakan dikenakan.

Hubungan Media: Dr. Shradhanjali Nayakshradhanjali@kiit.ac.in+91-674-2725636Pengarah, PRKIIT Deemed to be University

Foto: https://ering.com.my/wp-content/uploads/2020/07/kiit-deemed-to-be-university-umum-pendidikan-percuma-untuk-anak-anak-bagi-mangsa-covid-yang-meninggal-dunia-di-odisha.jpg

Keywords: Computer/Electronics Education Higher Education Children-related news Not for profit STEM (Science，Technology，Engineering，Mathematics) Public Interest

Source: PRNEWSWIRE


“SUPERDART” – Tanda Dagang Untuk Teknologi Pengecasan Baru realme?

Terus menjadi yang terbaik daripada semua yang terbaik, realme kini dilaporkan kini telah memfailkan permohonan tanda dagangan untuk teknologi pengecasan pantasnya – dengan tanda dagang SUPERDART. Bagi mengukuhkan lagi spekulasi tersebut ialah logo tanda dagang jelas menunjukkan ia berkaitan dengan pengecasan pantas.

Walaubagaimanapun, maklumat lanjut mengenainya masih belum dikongsi buat masa ini. Namun, kita pasti boleh harapkan sesuatu yang luar biasa daripada realme untuk kali ini. Kekal bersama eRing untuk lebih info terkini.

[SUMBER]


Dapatkan  OPPO F11 Pro Marvel’s Avengers Limited Edition Secara Percuma Hanya Di Celcom

Demam Avengers: EndGame belum lagi berakhir. Bagi peminat movie ini anda pastinya ingin memiliki peranti terbaharu daripada OPPO iaitu OPPO F11 Pro Marvel’s Avengers Limited Edition secara percuma. Jangan bimbang kerana Celcom ada untuk membantu anda.

Caranya amat mudah dengan melanggan Celcom Mobile Platinum Plus Bundle Plan. OPPO F11 Pro Marvel’s Avengers Edition ini dibuka untuk pra tempahan bermula dari 1 Mei sehingga 3 Mei di Celcom Online. Peranti ini bakal dijual pada 4 Mei menerusi Celcom’s Bluecube dan pengedar yang sah.

Berikut merupakan spoesifikasi bagi OPPO F11 Pro Avengers Limited Edition:

Bagi mendapatkan maklumat lanjut, layari laman sesawang OPPO dan Facebook OPPO.


Pengeluar Kontrak Elektronik Terbesar Di Dunia memilih Suit Perisian Unit Radio arttha5G PureSoftware untuk mempercepat Penggunaan Produk 5G

NEW YORK, 26 Mei 2021 /PRNewswire/ — PureSoftware hari ini mengumumkan bahawa Pengeluar Kontrak Elektronik Terbesar di Dunia telah memilih suit perisian Unit Radio (RU) arttha5G miliknya bagi memacu produk RU 5G mereka.

Ini akan mempercepat ketersediaan produk Radio Baharu (NR) 5G pengeluar tersebut dan menjadi peneraju dalam pengeluaran produk NR 5G. Ia juga akan memperoleh manfaat daripada perisian MIMO RU masif

generasi hadapan yang menawarkan sokongan bilangan antena yang tinggi dengan daya pemprosesan multi-gigabit berprestasi tinggi serta kecekapan kuasa yang terbaik dalam kelasnya.

Peningkatan data pengguna akhir berserta permintaan kependaman rendah memacu mmWave berkapasiti tinggi dan Unit Radio sub 6 GHz, dengan pembentukan pancaran digital yang tepat dan penghantaran berkapasiti tinggi yang cekap. Suit produk perisian arttha5G membolehkan pelanggan melancarkan rangkaian 5G dengan fleksibiliti yang luas, prestasi tinggi dan penggunaan kuasa yang rendah di samping menangani cabaran saiz dan berat bagi konfigurasi radio tahap tinggi seperti 64T64R.

Perkhidmatan dan suit produk arttha5G PureSoftware juga menangani cabaran saling kendali rangkaian 5G berbilang produk dengan pelbagai teknologi yang kompleks.

“Penggunaan 5G bukan sekadar menaik taraf kelajuan rangkaian sedia ada. Ia merupakan suatu pengalaman menyeluruh yang akan memenuhi keperluan kesalinghubungan pada masa hadapan dan menjadikannya tersedia ‘di mana-mana sahaja’ dengan mendayakan berbilion-bilion peranti terhubung,” kata Anil Baid, Pengasas merangkap Ketua Pegawai Strategi PureSoftware. “Sungguh bertuah dapat dikaitkan dengan pengeluar kontrak elektronik terbesar di dunia dan bekerjasama dalam membina produk 5G yang inovatif demi dunia yang terhubung sepenuhnya menggunakan teknologi NR 5G dan piawaian O-RAN. Dengan memanfaatkan suit produk arttha5G, mereka mampu mengeluarkan produk RU dengan kelebihan masa pasaran, mengoptimumkan penguasaan operasi, muatan beban yang lebih besar demi menyokong kelajuan yang semakin meningkat pada kependaman rendah.”

“Saya teruja dengan satu lagi tambahan produk berprestij kepada senarai pelanggan arttha5G kami. Usaha sama ini akan membawa penyelesaian 5G yang canggih ke pasaran global, menyediakan kesalinghubungan yang semakin baik dan mengubah produktiviti dan pertumbuhan perniagaan,” kata Sameer Jain, Ketua Pegawai Perniagaan PureSoftware.

Tentang PureSoftware dan Arttha5G:

PureSoftware ialah sebuah organisasi produk dan perkhidmatan berasaskan IP dengan sejarah yang kukuh dalam pembinaan produk yang inovatif dan menyediakan perkhidmatan kepada bidang teknologi tinggi, teknologi kewangan, teknologi kesihatan, peruncitan dan hiburan. Produk arttha5G direka bentuk bagi menyediakan perniagaan dalam memperoleh manfaat penggunaan 5G. Produk yang mampu dipertingkat dan sangat fleksibel ini dibentuk supaya dapat disesuaikan dengan mudah terhadap keperluan penghantaran yang sentiasa berevolusi. Ia menawarkan penyelesaian yang memenuhi prestasi, kualiti, masa pasaran, penyesuaian pantas, dan sokongan.

Hubungi: Gyaneshwari Tiwari gyaneshwari.tiwari@puresoftware.com +91-8376932369

Keywords:  Computer Networks Computer Software Computer/Electronics Telecommunications Contracts

Source: PRNEWSWIRE


vivo Berada Di Kedudukan Kedua Sebagai 5G Yang Paling Cepat Berkembang Di Dunia Bagi Jenama Telefon Pintar!!

vivo mengumumkan kedudukannya sebagai 5G kedua yang paling cepat berkembang jenama telefon pintar secara global pada Q1 2021, melonjak 62% suku ke suku, dengan 19 juta telefon pintar unit dihantar. Menurut penyelidikan baru yang dikeluarkan oleh Strategy Analytics 1, telefon pintar 5G vivo kubu kuat berada di pasaran China dan Eropah. Sebagai penyokong kuat pembangunan 5G, vivo telah mencapai kemajuan yang luar biasa dalam standard 5G dan teknologi teras, yang berkomitmen untuk menyediakan pengguna dengan rangkaian telefon bimbit 5G yang semakin meningkat dan pengalaman 5G yang lebih baik.

Melalui permohonan lebih daripada 3,000 paten ciptaan 5G dan penyerahan lebih dari 5,000 5G cadangan kepada organisasi pembangunan standard telekomunikasi Generasi ke-3 Projek Perkongsian (3GPP) sejak Februari 2021, vivo terus menunjukkan masa depannya visi untuk menyokong rakyat Malaysia dengan tahap peranti seterusnya.

Sejajar dengan komitmennya untuk menyediakan lebih banyak pilihan telefon pintar untuk pelanggannya, vivo baru-baru ini mengeluarkan V21 5G Edisi Eksklusif, telefon pintar pertama di dunia yang menampilkan bahagian depan 44MPsensor kamera ditambah dengan teknologi OIS dan akan melancarkan vivo V21 Arctic White Edisi Khas pada 10 Julai 2021. Edisi Khas V21 Arctic White dilengkapi dengan 64MP OIS Night Camera untuk merakam momen indah kapan saja, di mana sahaja, hadir dalam bingkai 7.39mm yang anggun dan dikuasakan dengan RAM lanjutan 8GB + 3GB.

Bagi mendapatkan maklumat lanjut, layari laman sesawang vivo, Facebook rasmi vivo dan Instagram vivo Malaysia.


Honor 8 Bakal Tiba Di Malaysia Tidak Lama Lagi?

Melalui Facebook Honor Malaysia, Honor telah memberi gambaran mengenai kemunculan smartphone terbarunya di pasaran tempatan tidak lama lagi. Ia tidak lain, pastinya Honor 8 yang telah dilancarkan di China pada bulan lepas.

Ramai yang menantikan kemunculan model dari siri Honor, kerana selain harganya yang mampu milik ia juga menawarkan spesifikasi yang hebat! Keistimewaan Honor 8 terletak pada lensa kameranya yang menampilkan dua buah lensa kamera beresolusi 12 Megapiksel dan dibantu oleh auto fokus jenis Laser serta Aperture f/2.2, sama seperti yang dapat dilihat pada model Honor V8 sebelum ini.

Honor 8 telahpun dijual di China dengan harga USD 299 (kira-kira RM 1,193) untuk model 32GB/3GB RAM, USD 343 (kira-kira RM 1,369) untuk model 32GB/4GB RAM, dan USD 374 (kira-kira RM 1,492) untuk model 64GB/4GB RAM.

Berapakah pula harganya di Malaysia? Sama-sama nantikan kemunculan Honor 8 di Malaysia tidak lama lagi!


Miliki Telefon Vivo V15 Pada Harga RM1 Dengan Mendaftar Maxis One Plan 188

Bagi mereka yang ingin memiliki peranti Vivo V15 anda jangan bimbang kerana kini anda boleh memiliki peranti ini pada harga RM1 apabila anda mendaftar Maxis One Plan 188 bermula hari ini. Anda boleh dilihat maklumat mengenai Maxis PostPaid seperti di bawah:

V15 ini dilengkapi dengan Ultra FullView Display dengan 90.95% nisbah skrin ke kerangka dengan paparan 6.53 inci serta resolusi 1080 × 2340 piksel. Kamera hadapan dilengkapi dengan 32MP untuk merakam imej wajah anda yang sangat cantik dengan perincian yang mempersona. Ciri seperti AI Face Beauty adalah sangat mudah untuk digunakan. Kamera utama juga sangat menakjubkan apabila ia dihadirkan dengan 12MP + 8MP + 5MP pastinya menjanjikan imej yang terbaik.

8MP AI Super-Wide Angle Camera mengembangkan sudut pandangan anda sehingga 120 darjah yang mana anda boleh mengambil gambar dengan lebih luas. AI Body Shapping pada peranti ini juga boleh membantu anda mengambil gambar dengan bentuk badan yang diingini.

Untuk mendapatkan maklumat lanjut, layari laman sesawang Maxis dan Vivo Malaysia di Facebook, Instagram, Twitter dan Youtube.


4 Langkah Mudah Ambil “Shot” Bulan Yang Memukau – Pakai HUAWEI Mate 20 Pro Jerrr…

Bila kita lihat kecantikan gambar yang diambil, pasti ada satu kepuasan terbit dalam hati kan? Bukan sahaja beri kepuasan pada diri, bahkan orang yang melihat pun pasti merasakan hal yang sama.

Kali ini, HUAWEI berkongsi empat (4) langkah mudah untuk mengambil “shot” bulan dengan sempurna – pakai HUAWEI Mate 20 Pro jerrr…Tak payah edit pun dah lawa…Tak percaya? Jom try!

Geng! Amacam? Terbaik kan? Kalau Mate 20 Pro boleh tangkap gambar dengan keperincian imej yang tajam. So, apa yang korang harapkan daripada siri HUAWEI P30? Sama-sama kita nantikan kemunculannya pada 26 Mac ini! Konpem tak rugi punya WO!!


EMUI 10 Bakal Diperkenalkan Pada 9 Ogos! Menambah Ciri Baharu Underwater, Sokong Lebih 30 Peranti HUAWEI & HONOR!

HUAWEI EMUI 10 yang dinanti-nantikan oleh peminatnya, kini mendapat kepastian bahawa ia bakal diumumkan pada acara HUAWEI Developer Conference 2019 (HDC 2019) yang berlangsung dari 9 hingga 11 Ogos 2019.

Menurut apa yang dikongsi, EMUI 10 yang berasaskan Android Q ini tidak mempunyai terlalu banyak perbezaan berbanding EMUI 9.1, apa yang menjadi tarikan salah satunya adalah sokongan ciri baharu yang dikenali sebagai Underwater pada kamera.

Adakah HongMeng OS yang menjadi perbualan panas akan didedahkan buat pertama kalinya dalam acara tersebut? Tidak diketahui lagi namun menurut pihak HUAWEI, sistem ini akan lebih memfokuskan pada pembangunan IoT seperti pemanduan automatik dan perubatan secara kawalan jauh. Bagi peranti pintar pula, Android tetap menjadi keutamaan bagi semua peranti HUAWEI.

Khabar angin mengatakan peranti yang bakal menerima kemas kini EMUI 10 seperti berikut:

Maklumat lebih lanjut, ikuti laporan kami kemudian ya.


Samsung Galaxy A3, A5 & A7 Edisi 2017 Sudah Disahkan Kehadirannya

Siri A keluaran Samsung tidak dinafikan sering menjadi pilihan pengguna yang inginkan sebuah peranti yang tampil dengan rekaan menarik pada harga yang sederhana. Lebih menariknya, kemunculan siri A (2016) yang lalu telah memperlihatkan penambahbaikan yang amat baik apabila Samsung bukan sahaja mengguna pakai rekaan premium seperti Samsung Galaxy S6, tetapi siri ini juga turut didatangkan dengan pengimbas cap jari dan juga kamera yang dilengkapi teknologi OIS (Opticam Image Stabilization).

Selepas tempoh lebih kurang sembilan bulan Samsung Galaxy A3, A5 dan A7 (2016) berada di pasaran, nampaknya kini telah disahkan bahawa Samsung bakal tampil dengan edisi terbaru 2017 untuk ketiga-tiga model tersebut.

Berdasarkan kepada sumber yang diperolehi, ketiga-tiga model ini akan tampil dengan model SM-A320F, SM-A520F dan juga SM-A720F. Bahkan model SM-A520F juga baru-baru ini turut dilihat sudahpun berada dalam senarai import di India untuk tujuan percubaan sebelum ianya dilancarkan secara rasmi. Manakala dua model lagi dikatakan bakal melalui proses yang sama tidak lama lagi.

Menurut maklumat yang didapati daripada ujian benchmark yang telah dijalankan pada Samsung Galaxy A5 (2017), ia bakal dioperasikan dengan Android 6.0.01 Marshmallow, dikuasakan dengan pemproses Octa Core Exynos 7880 dan juga menyokong RAM berkapasiti 3GB. Sebelum ini siri A (2016) telah diperkenalkan buat pertama kalinya pada Disember 2015 dan mula tersedia di pasaran pada Januari 2016 yang lalu. Jadi berkemungkinan besar siri A (2017) ini juga akan mula diperkenalkan pada penghujung tahun ini dan mula berada di pasaran pada awal tahun depan.


Moto G4, Rekaan Pertama Dari Lenovo?

Satu maklumat telah bocor di sebuah laman sesawang dari Perancis berkenaan kehadiran Moto G4 yang bakal menggantikan generasi G (2015). Jika benar, ia adalah produk Motorola pertama yang dihasilkan di bawah jenama Lenovo. Siri pertama Moto G telah diperkenalkan pada November 2013, selepas itu setiap tahun generasi G akan diperkenalkan dengan spesifikasi yang dinaiktaraf sehingga ke model terbaru Moto G (2015).

Jika dilihat daripada gambar yang dikongsikan, bahagian belakang peranti ini masih mengekalkan penggambaran utama dan LED flash yang sama pada Moto G (2015). Namun, terdapat tambahan dua bulatan di atas kamera sepertinya sokongan auto fokus laser. Gambar bahagian hadapan juga dikongsikan yang seakan-akan Galaxy Nexus. Butang fizikal Home menyokong fungsi pengesan cap jari, manakala lubang yang terdapat di sebelah butang fizikal Home adalah mikrofon kedua. Namun begitu, Moto G4 kini tidak lagi menampilkan speaker stereo seperti versi sebelumnya.


Call Of Duty: Mobile Kini Telah Dimuat Turun Sebanyak 20 Juta Kali Sejak Ia Mula Dirasmikan!

Ini ada 1 berita yang bukan kaleng-kaleng bagi peminat game apabila permainan mudah alih terbaharu, Call of Duty: Mobile telah dimuat naik sebanyak 20 juta sejak ia di rasmi pada 1 Oktober menurut Sensor Tower Estimates.

Pemain yang memuat naik permainan ini, telah membelanjakan lebih dari $2 Juta (kira -kira RM8.3 juta) yang mana ia mula dihitung sejak dari awal 2019 apabila Call of Duty: Mobile mula boleh dimuat turun.

Menerusi jumlah ini memperlihatkan India mendominasi peratusan muat turun ini iaitu sebanyak 14%.

Jadi adakah anda tergolong dalam 20 juta muat turun tersebut? Bagi yang belum memuat turun, boleh melakukannya menerusi Play Store dan Apple Store.

Muat Turun Di Sini:

Artikel berkaitan:


OPPO F9 Jade Green Boleh Didapati Pada Harga RM1,199

OPPO F9 diperkenalkan secara rasmi di Malaysia pada Ogos lalu dan siapa sangka, kemunculannya mendapat sambut hangat daripada pengguna di seluruh dunia! Penawaran spesifikasinya juga terlihat sangat canggih!

Bagi memberi lebih pilihan kepada pengguna, OPPO telahpun memperkenalkan varian warna baru untuk model tersebut iaitu Jade Green. Kemasan warna baru ini dihasilkan bersempena meraikan perayaan Tahun Baru Cina yang bakal tiba tidak lama lagi.

Jade Green tampil menawan dengan membawakan tona warna cerun putih – hijau muda pada panel belakang bersama kemasan warna emas pada sisinya – diilhamkan daripada sumber alam semula jadi dan direka khas bagi mempesonakan setiap mata memandang. Untuk spesifikasi, OPPO masih mengekalkan ciri-ciri dalaman yang sama seperti sebelum ini.

Bagi yang berminat, OPPO F9 Jade Green dijual pada harga sangat berbaloi, RM1,199 (6GB+ 64GB). Sesi pra-tempahan boleh dibuat bermula HARI INI sehingga 11 Januari 2019 (melalui kedai konsep rasmi OPPO & OPPO Online Store) dan mendapatkkannya secara rasmi pada 12 Januari 2019! Ketersediaan adalah terhad. First comes, first serve!


Brushstroke

Bagi yang gemar melakar lukisan menggunakan smartphone dengan pelbagai lakaran menarik dan unik, aplikasi Brushstroke sangat sesuai untuk mencubanya. Dengan aplikasi penggambaran ini, gambar lukisan yang dihasilkan kelihatan seperti ‘hidup’. Code Organa telah bekerjasama dengan CanvasPop untuk memberikan hasil lukisan yang terbaik buat anda.

Lukisan yang telah siap dilukis bukan sahaja boleh dikongsikan dengan rakan-rakan di laman sosial Facebook, Twitter mahupun Instagram, tetapi juga dicetak diatas kanvas dan dihantar kepada orang tersayang dengan harga yang berpatutan.

Muat Turun

iOS


Strava Melantik Ketua Pegawai Eksekutif RISE sebagai ahli Lembaga Pengarah

Diahann Billings-Burford membawa pengalaman kepakaran dan kepemimpinan pembangunan komuniti yang luas ke dalam platform sosial para atlet yang sedang berkembang pesat.

SAN FRANCISCO, 30 Jun 2021 /PRNewswire/ — Strava, platform sosial terkemuka untuk para atlet dan komuniti sukan terbesar di dunia dengan lebih 86 juta atlet yang semakin meningkat, hari ini mengumumkan pelantikan ahli Lembaga Pengarah, Diahann Billings-Burford, Ketua Pegawai Eksekutif RISE, sebuah organisasi kebangsaan bukan berasaskan keuntungan yang mendidik dan memperkasa komuniti sukan untuk menghapuskan diskriminasi kaum, menegakkan keadilan sosial dan memperbaiki hubungan kaum.

Pelantikan penting ini berlaku pada waktu kemuncak kemunculan Strava dengan komunitinya yang terdiri daripada lebih 86 juta atlet yang terus berkembang pesat dengan pertambahan sebanyak dua juta atlet setiap bulan. Pertumbuhan tersebut telah mewujudkan fokus baharu dalam memastikan struktur ahli Lembaga Pengarah dengan barisan kepemimpinan yang mempunyai kepakaran dan strategi perniagaan yang akan terus mempercepat pertumbuhan komunitinya serta kedudukan Strava sebagai komuniti sukan terbesar di dunia.

“Diahann ialah seorang pembangun komuniti yang mahir yang telah berkhidmat di kesemua sektor swasta, awam dan bukan berasaskan keuntungan. Keupayaan dan pemahamannya yang mendalam tentang kepentingan mendapatkan pandangan yang berbeza dan menyesuaikannya di bawah satu rangka kerja dan objektif yang sama akan membantu mempercepatkan Strava dalam memenuhi misinya,” kata Michael Horvath, Ketua Pegawai Eksekutif Strava.

Misi tersebut dikaitkan secara langsung dengan komitmen Strava untuk menghubungkan atlet dengan apa sahaja yang memotivasikan mereka serta membantu mencari yang terbaik bagi diri mereka.

“Saya bukan hanya kagum dengan visi yang dinyatakan oleh Pengasas dan Pengasas Bersama Mark Gainey dan Michael Horvath, malah kagum dengan keterbukaan dan ketelusan mereka dalam menangani peluang-peluang yang dirasakan wujud dalam Strava. Keinginan untuk membangunkan komuniti pelbagai atlet menjadi kunci kepada peningkatan langganan pada masa hadapan, namun untuk mengungkapnya, kita perlu melaburkan lebih banyak masa dan tenaga secara kolektif dalam pembinaan komuniti tersebut menggunakan pengalaman yang ada sekarang. Strava amat komited untuk membangunkan platform yang benar-benar inklusif dan saya amat gembira dapat membawa perspektif dan pengalaman kepemimpinan yang mendalam ini untuk membantu mereka membina ekosistem baharu. Kami baru sahaja di peringkat permulaan perjalanan kami,” kata Billings-Burford.

Pengalaman yang disebutkan di atas yang dibawa oleh Billings-Burford, dilaksanakan secara terperinci di seluruh sektor bukan berasaskan keuntungan, syarikat swasta dan awam. Beliau merupakan siswazah daripada Yale University dan Columbia School of Law dan menerima J.D.(Doktor Falsafah Undang-undang) serta telah memegang beberapa jawatan kepemimpinan terkemuka termasuk berkhidmat sebagai Pengarah Eksekutif Pelaburan Kebudayaan dan Naib Presiden Time Warner Foundation, Time Warner. Beliau juga merupakan Ketua Pegawai Perkhidmatan Bandar Raya New York di Pejabat Datuk Bandar selama beberapa tahun yang berusaha membantu 1.3 juta warga New York untuk dihubungkan kepada peluang perkhidmatan dengan lebih mudah dan menyasarkan sukarelawan untuk mengendalikan keperluan terbesar serta mempromosikan perkhidmatan di bandar ini.

Memahami perkara ini memerlukan tindakan bermatlamat yang memakan masa demi mencipta perubahan yang berkekalan, Diahann dan RISE telah membawakan program berorientasikan penyelesaian kepada komuniti sukan pada waktu yang julung-julung kali terjadi. Beliau telah membantu meningkatkan kerjasama di lebih 35 buah negeri dan wilayah utama seperti Los Angeles, Florida Selatan dan Minneapolis serta membangunkan kerjasama berbilang tahun di peringkat profesional dan kolej. Diahann juga telah mengarahkan RISE untuk menjalinkan kerjasama dengan lebih 650 rakan kongsi sejak tahun 2020, termasuk beratus-ratus bengkel di kesemua peringkat sukan profesional, kolej dan belia yang memperkasakan pemimpin inklusif serta mewujudkan budaya sukan yang lebih saksama dan inklusif.

Tentang Strava

Strava ialah platform sosial terkemuka untuk para atlet dan komuniti sukan terbesar di dunia dengan lebih 86 juta atlet di 195 buah negara. Jika anda berpeluh, anda seorang atlet dan aplikasi mudah alih serta laman web Strava menghubungkan berjuta-juta individu yang aktif setiap hari. Strava memberikan para atlet cara yang mudah dan menyeronokkan untuk terus bermotivasi dan bersaing sesama sendiri serta orang lain tanpa perlu berada di tempat yang sama pada masa yang sama. Semua atlet boleh menyertai Strava tanpa mengira tempat tinggal mereka, sukan yang digemari atau peranti yang mereka gunakan. Sertai komuniti ini dan terokai dunia sukan terbaik anda dengan melanggan Strava.

Foto – https://mma.prnasia.com/media2/1553461/strava_headshotdbb1.jpg?p=medium600

Keywords:  Computer/Electronics Multimedia/Online/Internet Social Media Sports Personnel announcements

Source: PRNEWSWIRE


Peneraju Industri Lampu Ganding Bahu Tawarkan Panduan Keselamatan Cahaya Ultralembayung

American Lighting Association, National Electrical Manufacturers Association dan UL tonjolkan risiko-risiko aplikasi cahaya UVC dengan kertas kedudukan baharu

NORTHBROOK, Illinois, 6 Ogos 2020 /PRNewswire/ — Menerusi komitmen bersama terhadap keselamatan dan prestasi lampu elektrik, UL, syarikat sains keselamatan global yang terkemuka, American Lighting Association (ALA) dan National Electrical Manufacturers Association (NEMA) telah mengeluarkan kertas kedudukan baharu ekoran peningkatan permintaan terhadap keupayaan sanitasi dan germisid dalam menghadapi COVID-19. Kertas kedudukan berkenaan mempunyai dua matlamat: untuk memberi perhatian kepada risiko-risiko keselamatan peranti cahaya ultralembayung; dan untuk membantu pengeluar, penjual runcit dan pengguna memahami peranti yang selamat dan keadaan yang membolehkan peranti tersebut dikendalikan dengan selamat.

Kertas kedudukan ini, “Ultraviolet-C (UVC) Germicidal Devices: What Consumers Need To Know” (“Peranti Germisid Ultralembayung-C (UVC): Apa Yang Perlu Diketahui Oleh Pengguna”), memberi gambaran yang lebih mendalam mengenai peranti germisid UVC yang disediakan kepada pengguna dan potensinya untuk mengakibatkan berlakunya kecederaan teruk kepada manusia dan haiwan peliharaan, serta kerosakan pada tumbuh-tumbuhan dan bahan.

“Kami semua sangat prihatin akan impak dan penghapusan COVID-19 dan apa yang dapat dilakukan untuk mengurangkan penularan virus ini. Dalam situasi global masa kini, minat yang semakin meningkat sekitar sanitasi dan ciri-ciri germisid meletakkan peranti UVC sebagai tumpuan yang lebih tinggi berbanding sebelum ini,” kata Todd Straka, pengarah industri global bahagian Lampu UL.

“Terdapatnya peningkatan yang membimbangkan dari segi ketersediaan peranti germisid ultralembayung menghadap pengguna yang tidak mengawal UVC dengan berkesan dan membawa risiko yang sangat serius, termasuk kerosakan mata, kulit dan peparu kekal. Ini merupakan satu isu keselamatan besar yang perlu disampaikan segera kepada pengguna dan bakal pengguna peranti ini. Dengan berganding bahu bersama ALA dan NEMA, yang turut berkongsi kebimbangan ini, kami menyasarkan untuk mendidik pengguna dan pengeluar berhubung implikasi risiko keselamatan yang berpotensi dalam menggunakan cahaya UVC,” kata Straka.

Ultralembayung (UV) terdapat secara semula jadi menerusi tiga jenis: UVA, UVB dan UVC, kesemuanya mempunyai faedah-faedah tertentu dan turut mencetuskan bahaya tertentu. Meskipun UVC merupakan sejenis yang terbukti mempunyai faedah-faedah germisid paling banyak, termasuk membunuh bakteria dan menyahaktifkan virus, sebarang pendedahan UVC yang tidak terkawal yang cukup kuat untuk membunuh kuman membawa risiko kepada manusia, haiwan peliharaan dan tumbuh-tumbuhan.

“Produk germisid UVC tidak terkawal yang digunakan dalam persekitaran penjagaan kesihatan mempunyai faedah-faedah bagi membantu mengekang penularan COVID-19. Walau bagaimanapun, tidak seperti produk yang dipasarkan kepada pengguna, ia digunakan oleh golongan profesional terlatih yang telah menjalani latihan keselamatan yang sesuai dan menggunakan peralatan perlindungan diri yang betul bagi mengambil langkah berjaga-jaga terhadap pendedahan UVC yang berlebihan,” kata Terry K. McGowan, pengarah, Kejuruteraan dan Teknologi, American Lighting Association.

“Sebagai persatuan perdagangan industri lampu kediaman yang terkemuka, menjadi tugas kami untuk menggalakkan penggunaan produk lampu yang sesuai dan selamat, di samping menyampaikan maklumat kepada ahli-ahli kami serta orang awam mengenai risiko-risiko keselamatan lampu. Dengan berkolaborasi untuk kertas kedudukan UVC bersama pakar keselamatan UL dan NEMA, ALA ingin membantu menyampaikan maklumat kepada industri lampu mengenai kepentingan membangunkan dan memasarkan produk yang boleh dikendalikan dengan selamat tanpa membawa risiko kepada kesihatan manusia,” kata McGowan.

“Kami tahu bahawa UVC merupakan cara yang terbukti untuk membantu menghapuskan bakteria dan virus berbahaya dalam air, udara dan pada permukaan. Sungguhpun begitu, ketika berlakunya COVID-19, kami bimbang dengan pertumbuhan pesat peranti pembasmian kuman UVC yang dijual dengan ciri-ciri keselamatan yang tidak pasti dan arahan operasi yang tidak lengkap,” kata Karen Willis, pengarah industri, Sistem Lampu, National Electrical Manufacturers Association.

“Mewujudkan dan mengekalkan keselamatan peranti UVC merupakan satu keutamaan untuk NEMA dan seluruh industri lampu dalam semua sektor, termasuk aplikasi pengguna, komersial dan penjagaan kesihatan. Kami berbangga dapat menjadi sebahagian daripada usaha pendidikan yang penting ini,” kata Willis.

Kertas kedudukan “Ultraviolet-C (UVC) Germicidal Devices: What Consumers Need to Know“ (“Peranti Germisid Ultralembayung-C (UVC): Apa Yang Perlu Diketahui Oleh Pengguna”), carta terperinci mengenai produk UVC untuk komponen pengguna, komersial, penjagaan kesihatan dan peranti germisid UVC serta maklumat mengenai laluan bagi mendapatkan perakuan boleh ditemui di UL.com/uvlighting.

Latar Belakang ULUL membantu mewujudkan dunia yang lebih baik dengan mengaplikasikan sains bagi menangani cabaran keselamatan, sekuriti dan kelestarian. Kami memperkasa kepercayaan dengan mendayakan penerimaan selamat produk dan teknologi baharu yang inovatif. Setiap orang di UL berkongsi minat yang sama untuk menjadikan dunia sebagai tempat yang lebih selamat. Kesemua usaha kami, bermula daripada penyelidikan bebas dan pembangunan standard, kepada pengujian dan perakuan, untuk menyediakan penyelesaian analitik dan digital, membantu meningkatkan kesejahteraan global. Perniagaan, industri, kerajaan, pihak berkuasa kawal selia dan orang awam meletakkan kepercayaan mereka ke atas kami agar mereka dapat membuat keputusan yang lebih bijak. Untuk mengetahui lebih lanjut, kunjungi UL.com. Untuk mengetahui lebih lanjut mengenai aktiviti kami yang bukan berasaskan keuntungan, kunjungi UL.org.

Hubungan Akhbar:Steven BrewsterULsteven.brewster@ul.com

Logo – https://ering.com.my/wp-content/uploads/2020/08/peneraju-industri-lampu-ganding-bahu-tawarkan-panduan-keselamatan-cahaya-ultralembayung.jpg

Keywords: Computer/Electronics Electrical Utilities Oil/Energy Utilities Licensing/marketing agreements Public Safety

Source: PRNEWSWIRE


Dapatkan vivo Y66 Pada Harga RM899 Dengan Rebat RM100!

Vivo Malaysia kini sedang mengadakan promosi dimana anda kini ditawarkan rebat tunai sebanyak RM100. Rebat tunai ini boleh digunakan apabila anda menukar apa sahaja telefon lama anda kepada telefon pintar vivo Y66 (RM999) yang baru. Penukaran ini sah selagi telefon lama anda masih lagi boleh dihidupkan. Tawaran ini boleh dinikmati di semua kedai-kedai konsep vivo seluruh negara.

Vivo Y66 hadir dengan kamera depan 16 Megapiksel memastikan setiap gambar yang diambil menjanjikan kepuasan swafoto yang maksimum. Kapasiti RAM sebesar 3GB dan storan 32GB mampu memuatkan beribu gambar dalam satu-satu masa. Selain itu, ia juga menyediakan slot kad microSD yang menyokong sehingga 128GB.

Skrin gelas depan melengkung 2.5D dengan rekaan kerangka yang nipis terasa amat selesa dipegang walaupun ia tampil dengan saiz paparan 5.5 inci.


Huawei buka DIGIX Lab pertama di Asia Pasifik perkasa pembangun bina masa depan digital

SINGAPURA, 25 Februari 2021 /PRNewswire/ — Hari ini Huawei Mobile Services (HMS) mengumumkan pembukaan DIGIX Lab di Singapura, yang pertama olehnya di rantau Asia Pasifik untuk bertindak sebagai hab inovasi kepada pembangun aplikasi mudah alih di rantau berkenaan bagi tujuan memacu pertukaran idea, pertumbuhan perniagaan dan juga kolaborasi.

Huawei DIGIX Lab @ Singapore equipped with AR, VR, AI, HMS Core kits and other open technological capabilities, offers a space for developers across APAC to experience the full range of HMS developer resources. Visitors can tour the lab virtually via the DIGIX Lab website and access featured remote services such as Cloud Debugging and Cloud Testing.

Dilengkapi dengan AR, VR, AI, kit HMS Core serta keupayaan teknologi teras yang lain, Makmal berkenaan menawarkan ruang kepada pembangun untuk berhubung dan mengalami rangkaian penuh sumber pembangun HMS. Perkhidmatan DIGIX Lab juga boleh diakses secara dalam talian, yang membolehkan pembangun di seluruh rantau tersebut memanfaatkan sumber secara maya.

“Dalam era 5G, HMS menyasarkan untuk membina ekosistem mudah alih semua-senario ‘1+8+N’ dan memperkasa pembangun serta rakan kongsi di Asia Pacifikt untuk berinovasi dan membina masa depan digital. DIGIX Lab baharu tersebut bertindak sebagai hab inovasi yang merangkumi semua bagi memberi pembangun dengan dorongan yang diperlukan oleh mereka untuk berjaya. Huawei akan terus mengukuhkan kolaborasi kami bersama rakan kongsi dan institusi dalam komuniti dan memupuk kumpulan bakat teknologi yang berdaya tahan dan berkembang di rantau Asia Pasifik,” kata Shane Shan, Pengarah Perkhidmatan Awan Pengguna Huawei Asia Pasifik.

Di bawah strategi Kehidupan AI yang Lancar “1+8+N”, telefon pintar berperanan sebagai Satu (1) pusat dan rakan kongsi ekosistem Huawei berhubung melalui Lapan (8) peranti Huawei sokongan bagi mewujudkan persekitaran IoT terhubung sepenuhnya yang merangkumi perkhidmatan yang Berterusan (N). HMS menyokong strategi ini dengan menghubungkan aplikasi mudah alih yang inovatif dan produk IoT melalui keupayaan perkakasan dan perisian Huawei. Bersama-sama sistem berkuasa AI dan penyelesaian pengkomputeran awan Huawei, akhirnya ia dapat mewujudkan kehidupan AI semua-senario kepada pengguna akhir Huawei.

HUAWEI DIGIX Lab @ Singapore’s “Experience Zone” showcases Huawei all-scenario products. Developers, partners, and tech enthusiasts can look forward to a series of Residency Programmes like developer workshops, knowledge sharing sessions, and onsite consultation with tech experts hosted by Huawei online and offline.

Berhubung, Berkomunikasi dan Berkolaborasi di Huawei DIGIX Lab

DIGIX Lab dibahagikan kepada tiga zon utama yang membolehkan pembangun, rakan kongsi dan peminat teknologi berhubung, berkomunikasi dan berkolaborasi dalam komuniti:

Pengunjung dari seluruh rantau ini boleh melawat DIGIX Lab secara maya melalui https://developer.huawei.com/consumer/en/DIGIXLab-Offline?page=0. Selain melawat ruang tersebut secara digital, pengunjung dalam talian boleh mempelajari mengenai sumber dan penawaran pembangun HMS yang terkini, menyertai Program Pembangun Huawei dan webinar serta berhubung dengan sokongan teknikal. Selain itu, pembangun boleh mengakses perkhidmatan jarak jauh yang ditampilkan seperti Penyahpepijatan Awan dan Pengujian Awan, yang membolehkannya menyahpepijat dan menguji aplikasi yang beroperasi secara jarak jauh pada mana-mana peranti Huawei yang terkini, termasuk HUAWEI P Series dan HUAWEI Mate Series yang popular.

Mendorong inovasi pembangun melalui Ekosistem Huawei Mobile Services

Pembukaan DIGIX Lab melengkapkan alat dan program lain yang disediakan kepada pembangun di rantau tersebut untuk mendorong inovasi melalui ekosistem HMS.

Baru-baru ini, HMS melancarkan aplikasi HUAWEI Developers, platform terbuka rasmi untuk pembangun Huawei mengurus sistem bahagian belakang aplikasi mereka, mengakses aktiviti pembangun yang terkini dan menerima pemberitahuan acara di mana-mana sahaja.

Di samping itu, HMS akan memperkenalkan tiga program komuniti pembangun di APAC tahun ini, termasuk Pembangun Pelajar HUAWEI (HSD), Kumpulan Pembangun HUAWEI (HDG) dan Pakar Pembangun Huawei (HDE) bagi membantu pembangun pada semua peringkat untuk berkembang dengan ekosistem HMS. Pembangun di APAC juga berpeluang untuk mendaftar kursus latihan untuk mempelajari bagaimana untuk mengatur alat pembangunan HMS ke dalam aplikasi mereka dan menerima “Sijil Pembangun Huawei” setelah tamat kursus.

Menambah nilai kepada pemilik dan pembangun aplikasi dengan HMS

Ekosistem HMS telah mencapai pertumbuhan pesat secara global dan kini merupakan ekosistem mudah alih terbesar tiga teratas di dunia dengan lebih 700 juta pengguna global. Setakat penghujung tahun 2020, terdapat kira-kira 2.3 juta Pembangun Huawei mendaftar, satu peningkatan sebanyak 77% dalam lebih setahun.

Pemilik aplikasi yang ingin mengintegrasikan aplikasi mereka ke dalam ekosistem HMS, akan dapat mendekati kumpulan pengguna HMS yang mantap melalui platform berbilang pengedaran hibridnya, seperti HUAWEI AppGallery, HUAWEI Browser dan Petal Search.

Versi terkini HMS Core 5.0 yang terdiri daripada 56 keupayaan terbuka dan 12,981 API menyediakan fungsi lengkap untuk menyokong pembangun mengintegrasikan aplikasi dengan mudah. Selain itu, pembangun juga boleh mengakses pasukan teknikal tempatan HMS bagi mendapatkan bantuan semasa proses tersebut.

Menuju ke hadapan, HMS akan meneruskan pelaburannya dalam keupayaan teknologi dan memberi sokongan operasi setempat kepada pembangun bagi memupuk inovasi mudah alih dalam landskap yang semakin berkembang.

Keywords: Computer Software Computer/Electronics Entertainment Mobile Entertainment Telecommunications New products/services

Source: PRNEWSWIRE


Xiaomi MIX Umum Bakal Buat Kemunculan Kembali ” I’m Coming Back!”

Xiaomi secara rasmi mengumumkan pengembalian telefon bimbit MIX dan memanggilnya “I’m Coming Back”.

Xiaomi akan mengadakan persidangan musim bunga pada jam 19:30 pada 29 Mac. Telah disahkan bahawa produk baru seperti Xiaomi 11 Pro / Ultra dan Xiaomi Notebook Pro akan dilancarkan tidak lama lagi.

Pada Februari tahun ini, pengasas, ketua dan CEO Xiaomi Lei Jun mendedahkan dalam perbualan dengan Mi Fan bahawa peranti MIX 4 baru akan dilancarkan tahun ini, dan Mi Tablet juga akan dimulakan semula.

Siri telefon bimbit MIX adalah produk yang paling dinantikan oleh banyak pengguna Xiaomi. Sebelumnya, MIX 3 terbaru dari siri Mi MIX dikeluarkan pada 25 Oktober 2018, dan ia adalah produk keempat dari siri Mi MIX.


Kerjasama Maxis Dan Pasukan eSukan Terkemuka Team Secret – Motif Melahirkan Generasi Pemain Bertaraf Dunia Di Malaysia

Maxis berbangga untuk menjadi sebahagian daripada pemain aktif dalam perkembangan eSukan di Malaysia melalui kerjasama dengan Team Secret, pasukan profesional eSukan terkemuka di seluruh dunia dan pasukan Dota 2 No. 1 di seluruh dunia.

Maxis merupakan penaja Malaysia pertama untuk pasukan PUBG Mobile Team Secret, kerjasama ini akan membawa pengalaman permainan eSukan yang terbaik dengan akses kepada peranti pintar gaming yang terbaik dengan Maxis Zerolution, rangkaian No. 1 4G + Fiber, serta pembelian dalam permainan melalui Bil Pengendali bagi pelanggan Hotlink, Maxis dan ookyo.

Melalui kolaborasi ini, Maxis dan Team Secret juga akan membangunkan penciptaan kandungan permainan eksklusif bersama PUBG Mobile Team Secret sepanjang tahun untuk memberi inspirasi dan menaiktaraf pemain Malaysia sehingga ke pentas dunia.

Pasukan PUBG Mobile Team Secret merupakan satu-satunya pasukan Malaysia yang layak ke Kejohanan Global Spring Terbuka (PMCO) 2019 di Berlin, Jerman. Ikuti perjalanan mereka untuk menjadi juara dunia dan layari laman Facebook Maxis dan laman Facebook Team Secret  untuk maklumat lanjut.


12 Inovasi Hebat Pada Siri HUAWEI P30 Bakal Buat Kalian Tercengang – Memang SUPER DUPER TERBAIK!

Berbekalkan ciri-ciri kamera yang memukau, Siri HUAWEI P30 akhirnya diperkenalkan secara rasmi pada awal minggu lalu dalam sebuah majlis pelancaran di Paris. Justeru, mari kita lihat dengan lebih dekat 12 inovasi hebat pada HUAWEI P30 Pro!

Bermula daripada HUAWEI P9 – smartphone pertama di dunia yang bekerja sama dengan Leica sehinggalah tiga kamera dalam siri P20 Pro. Kini, HUAWEI muncul pula dengan HUAWEI P30 Pro yang membawakan inovasi baru dalam dunia fotografi mudah alih.

HUAWEI P30 Pro dibenamkan dengan sistem quad-kamera bersama sensor yang tinggi iaitu 40MP + 20MP (Wide Angle) + 8MP (telephoto) + lensa TOF. Sistem pengimejan baru ini membawa pengalaman foto yang profesional. Tiada sebarang keraguan kerana HUAWEI P30 Pro mendahului senarai dengan 112 mata dalam ranking DxOMark.

Kamera utama siri HUAWEI P30 dilengkapi dengan sensor RYYB 1/1.7 inci, yang mana telah melepasi teknologi RGGB selama lebih daripada 40 tahun. Selain itu, ia juga menggantikan piksel hijau dalam tiga warna utama dengan piksel kuning dan jumlah cahaya yang masuk meningkat sebanyak 40%.

Sementara itu, sensitiviti HUAWEI P30 Pro adalah tinggi dengan ISO 409600. Manakala, HUAWEI P30 pula mencecah ISO 204800 – Hal ini secara tidak langsung menjadikannya sangat mudah untuk mencapai pukulan cahaya gelap.

Kamera HUAWEI P30 Pro mempunyai lensa telefoto periscope yang boleh mencapai 5X zoom optikal, 10x zoom hibrid dan 50x zoom. Panjang fokus ialah 16mm-1343mm dan sokongan AIS + OIS digabungkan menjadi satu – menjadikan kesan zoom lebih stabil dan gambar terhasil dengan jelas.

Kamera HUAWEI P30 Pro mempunyai keupayaan kedalaman dan pengesanan 3D yang hebat. Dengan algoritma potret segmentasi, ia boleh mengesan ketepatan dengan lebih tinggi dan menunjukkan kesan blur semulajadi.

Siri HUAWEI P30 mempunyai peningkatan baru pada mod pengambaram malam. Dengan sensor Ultra-sensing, peningkatan pada ISP, penambahbaikan pada perkakasan NPU dan sokongan AIS + OIS digabungkan menjadi satu – Siri P30 membolehkan pengguna merakam adegan malam yang indah dengan sempurna.

Siri HUAWEI P30 menggabungkan sokongan AIS + OIS menjadi satu, sekaligus meningkatkan prestasi anti goncang bagi menjadikan gambar lebih menakjubkan. Selain itu, HUAWEI turut menaik taraf prestasi Water Flowing Mode – di mana apabila air terjun, air pancut atau sebarang percikan air dikesan, ia dapat menangkap imej air yang mengalir dengan sempurna.

Siri HUAWEI P30 juga hadir dengan ciri videografi yang baru iaitu Dual-View Video mode terbina pada HUAWEI P30 Pro. Ciri menarik ini membolehkan pengguna merakam video secara serentak menerusi kanta super sudut lebar dan lensa telephoto – ia turut menyokong pelarasan zoom dan fokus secara bebas.

HUAWEI P30 Pro dilengkapi dengan paparan pemancaran bunyi magnet – dengan mengintegrasikan pembesar suara berkualiti tinggi ke dalam skrin telefon. Ia menggunakan teknologi HUAWEI Acoustic Display bagi mencapai kualiti yang tinggi, kuat dan jelas.

Siri HUAWEI P30 dilengkapi dengan sokongan pengimbas cap jari yang terbina dalam skrin – kelajuan menyahkunci peranti dikatakan meningkat sebanyak 30% sekaligus memberikan pengalaman baru yang lancar dan lebih selamat.

Siri HUAWEI P30 menawarkan ketersediaan bateri yang cukup besar – terutamanya untuk HUAWEI P30 Pro iaitu bateri berkapasiti 4,200 mAh dengan sokongan HUAWEI SuperCharge 2.0 di bawah output 40W (melalui USB-C). P30 Pro juga menyokong pengecasan tanpa wayar pada kadar kuasa 15W.

Siri HUAWEI P30 dilengkapi dengan sistem operasi terbaru iaitu EMUI9.1 berasakan Android 9  untuk pengalaman baru:

Siri HUAWEI P30 membawakan pilihan warna yang menarik, sekaligus dilihat mampu menawarkan sesuatu yang luar biasa buat semua pengguna. Tersedia dalam empat warna seperti Amber Sunrise, Breathing Crystal, Black dan Aurora, siri HUAWEI P30 pasti menyinari setiap langkah anda dengan penuh gaya!

Berikut adalah 12 inovasi hebat dalam siri HUAWEI P30 dan lebih banyak maklumat menarik bakal didedahkan pada pelancaran di Malaysia kelak. So, stay tuned! Maklumat lanjut layari : HUAWEI Malaysia


Delta, Penyesuai Permainan Klasik Untuk iPhone

Selepas Super Mario Run dilancarkan pada peranti iOS minggu lalu, peminat Nintendo mula tertanya-tanya sama ada syarikat itu ada pelan untuk membawa permainan klasik Mario 2D ke dalam peranti mudah alih.

Sedikit berita tidak baik untuk anda, Nintendo tidak mempunyai apa-apa rancangan untuk membawakan permainan NES atau SNES untuk iOS atau Android. Bagi pengguna Android mungkin ini tidak menjadi masalah kerana terdapat pelbagai pilihan penyesuai untuk memainkan permainan versi lama itu. Bagaimana pula dengan pengguna iOS?

Beberapa tahun lalu, developer Riley Testut mengeluarkan penyesuai untuk iPhone dikenali GBA4iOS. Penyesuai itu menggunakan kelemahan pada tetapan masa iPhone untuk memanipulasi sistem dan pada tahun 2014, Apple menutup kelemahan tersebut lantas membunuh GBA4iOS. Kini Testut kembali dengan sekuel kepada penyesuai tersebut yang dikenali sebagai Delta.

Tidak seperti GBA4iOS, Delta akan dapat memimik pelbagai konsol, termasuk Game Boy, Game Boy Advance, Super Nintendo dan Nintendo 64. Dalam blog Testut, beliau memberitahu lebih banyak konsol akan disokong pada masa akan datang.

Namun Delta tidak akan tersedia sehingga awal 2017, ketika ini beberapa pengguna sedang menggunakan Delta versi beta yang boleh memainkan permainan SNES dan GBA. Apabila siap untuk digunakan kelak, anda boleh menggunakan Delta tanpa perlu melakukan jailbreak pada peranti anda.


vivo NEX Dual Display Edition, Kepuasan Berganda Dengan Paparan Dwi Skrin

HARGA: RM3,199

Siapa sahaja yang tidak mengenali jenama telefon pintar vivo yang seringkali melakukan penambahbaikan dan menghasilkan peranti yang kreatif dan inovatif. Kini mereka telah melancarkan satu lagi peranti yang dikenali sebagai vivo NEX Dual Display Edition. Peranti ini merupakan telefon nirbingkai dan seperti namanya ia mempunyai 2 paparan skrin yang ternyata menjadi penarik bagi pengguna yang inginkan kelainan.

Bagi setiap pembelian, anda akan mendapat telefon vivo NEX Dual Display Edition, pengecas, kabel Type-C, earphone, manual penggunaan dan Protective case.

Seperti namanya, peranti ini memiliki dua skrin dan membuang terus kamera hadapan dan sekaligus ia dihadirkan dengan paparan penuh. Di bahagian kiri telefon ini, ia disertakan dengan butang penukaran skrin belakang.

Di bahagian kanan pula ia disertakan dengan butang kuasa dan butang pelarasan suara yang mampu mengawal kelantangan suara.

Di bahagian bawah pula disertakan dengan port pengecasan, speaker dan slot sim kad (2 Nano SIM).

Di bahagian atas pula terdapat port audio jack yang membolehkan pengguna mendengar earphone tanpa perlu menggunakan adapter.

Spesifikasi telefon ini juga tidak mengecewakan dan seiring dengan keunikan rekaannya. Ia disertakan dengan Snapdragon 845 tetapi kini dengan RAM lebih besar iaitu 10GB dan storan dalaman 128GB, namun tiada pilihan menambah storan ini.

Bagi skrin hadapan, ia disertakan dengan skrin HD Penuh+ berukuran 6.39 inci, lebih kecil dari vivo NEX yang memiliki skrin 6.59 inci. Ia memiliki nisbah skrin ke kerangka sebanyak 91.63%. Apa yang pasti, di bahagian skrin hadapan tidak diletakkan kamera hadapan dan ini memberikan pengguna paparan tontonan penuh tanpa ada sebarang gangguan.

Di bahagian belakang pula, terdapat skrin 5.49 inci dengan resolusi HD Penuh. Apa yang pasti, kedua-dua skrin ini menggunakan paparan Super AMOLED.

Tampil dengan dua skrin dan membuang terus fungsi kamera hadapan, justeru hanya kamera bahagian belakang digunakan. Kamera ini menggunakan tiga lensa yang disusun mendatar, menggunakan sensor Sony IMX363 12MP aperture F/1.79 dengan penstabil imej optikal (OIS) 4-paksi.

Sensor kedua ialah kamera malam 2MP aperture F/1.8 dan sensor ketiga adalah kamera TOF yang mana mampu mengesan tahap kedalaman secara 3D. Jadi tidak hairanlah ia mampu menghasilkan gambar yang menakjubkan.

Satu ciri unik padanya ialah Lunar Ring, bulatan yang mengelilingi kamera belakang. Lunar Ring menghasilkan cahaya pelbagai warna untuk notifikasi yang berbeza. Ia turut bertindak sebagai cahaya lembut untuk mengambil gambar swafoto.

Cara mengaktifkan Lunar Ring ini mudah sahaja, anda hanya perlu menekan simbol manusia yang berada di bahagian atas antara muka kamera tersebut. Anda akan mendapati beberapa pilihan pencahayaan yang boleh anda lakukan seperti natural light, Stereo light, Rainbow light dan lain-lain.

Apa yang menarik anda boleh menggunakan kedua-dua skrin pada masa yang sama ketika merakam gambar yang digelar Mirror Mode. Jadi model di hadapan kamera boleh melihat wajah mereka ketika anda sedang merakam gambar mereka. Berikut merupakan hasil gambar yang dirakam menerusi rakaman kamera telefon ini:

Ketika menggunakan telefon ini untuk bermain game amatlah memuaskan. Dengan paparan penuh serta kesan grafik yang menarik pastinya membuatkan pengguna mencapai kepuasan bermain. Tidak kira sama ada anda bermain Mobile Legend, PUBG atau Arena Of Valor, kesemuanya akan memberikan kepuasan sekiranya anda bermain menggunakan peranti ini.

Telefon ini disertakan dengan 32-bit/192kHz audio, jadi ia akan memberikan bunyi yang agak baik khususnya ketika menonton video atau bermain game. Apa yang bagus mengenai telefon ini ia disertakan dengan port audio jack yang mana kebanyakan telefon pada ketika ini sudah membuang fungsi ini. Dengan adanya fungsi ini, ia akan memudahkan pengguna untuk mendengar muzik menggunakan earphone tanpa perlu menggunakan audio adapter.

Telefon ini mengekalkan penggunaan pengecaman cap jari di dalam skrin, sama seperti NEX sebelumnya. Pengecaman mengambil masa yang sangat pantas dan memudahkan pengguna untuk unlock telefon mereka.

Ia juga menyokong pengecaman wajah untuk membuka telefon dengan lebih pantas. Cuma, ia perlu dilakukan menggunakan kamera belakang. Previu akan dilakukan menggunakan skrin di belakang. Cara tetapannya adalah seperti berikut:

Peranti ini disertakan dengan 3,500mAh sahaja, 500mAh lebih kecil dari NEX yang asal. Kapasiti ini dilihat agak kecil kerana ia disertakan dengan dwi skrin yang pastinya menggunakan bateri yang agak banyak. Peranti ini menggunakan pengecasan pantas 22.5W.

Kami telah menjalankan beberapa siri ujian ke atas telefon ini bagi menguji prestasinya. Berikut merupakan hasil yang diperoleh daripada ujian tersebut. Nyata prestasinya tidak mengecewakan.

Secara keseluruhan, telefon ini berada pada kelas yang tersendiri. Dengan disertakan dwi paparan memberikan 1 nafas baharu dalam penggunaan telefon pintar khususnya dalam penggunaan kamera. Paparan skrin hadapan yang lebih luas memberikan lebih kepuasan tontonan.

Ia juga mampu membantu model ketika merakam gambar mereka kerana kedua-dua skrin boleh digunakan serentak. Jadi model boleh melihat sendiri gambar mereka ketika diambil. Apa yang lebih menarik, kehadiran Lunar Ring memberikan cahaya lembut yang mampu mencantikkan lagi gambar anda.


Miliki Samsung Galaxy S7 edge Daripada Harga Hanya RM114 Sebulan

Sehubungan dengan pelancaran peranti pintar yang paling dinanti-nantikan, Maxis telah menawarkan harga yang paling berpatutan iaitu hanya RM114 sebulan kepada pelanggan yang ingin memiliki Samsung Galaxy S7 edge dengan Maxis Zerolution. Lebih menariknya lagi, 1000 pelanggan pertama pelan MaxisONE yang membeli peranti ini dengan Zerolution turut ditawarkan dengan rebat bil sebanyak RM200. Samsung Galaxy S7 edge kini sudah boleh didapati di semua Pusat Maxis dan juga Rakan Eksklusif Maxis di seluruh negara. Untuk mendapat maklumat lanjut mengenai Samsung Galaxy S7 edge dengan Maxis Zerolution, sila layari www.maxis.com.my


App Store Catat Rekod Jualan Baru Sepanjang Musim Percutian

Baru-baru ini, Apple mengumumkan bahawa pelanggan App Store di seluruh dunia telah bantu mereka menamatkan tahun 2018 dengan rekod jualan yang pecah keuntungan sekaligus memulakan tahun 2019 bersama rekod baru.

Apple dalam kenyataannya berkata, perbelanjaan App Store mendahului US$1.22 bilion sepanjang musim percutian – antara malam krismas sehingga Tahun Baru 2019. Pelanggan juga dikatakan membelanjakan lebih daripada AS$322 juta pada tahun baru sahaja.

Antara kategori yang paling popular sepanjang tempoh tersebut adalah permainan dan penjagaan diri. Tidak ketinggalan, Apple juga memaklumkan bahawa kategori seperti kesihatan & kecergasan dan pendidikan juga berfungsi dengan baik pada permulaan tahun baru ini.


Tawaran Rebat Tunai RM100 Bagi Setiap Pra-Tempahan OPPO F11 Pro – Sehingga 29 Mac 2019

Pakar swafoto OPPO F11 Pro telah pun dilancarkan di Malaysia pada 19 Mac 2019 yang lalu, sesi pra-tempahan juga sedang berlangsung dengan pelbagai tawaran menarik diberikan.

Tawaran hebat kini lebih meriah lagi kerana pihak OPPO akan menawarkan potongan rebat tunai sebanyak RM100 bagi setiap pra-tempahan yang bakal tamat pada 29 Mac. Bermakna, anda boleh dapatkan F11 Pro hanya dengan membayar RM1,299 di samping boleh membawa pulang hadiah menarik bernilai RM347.

Lebih excited lagi, OPPO akan memberi tiket Hot Air Balloon Fiesta 2019 di Putrajaya secara percuma kepada 12 pelanggan pertama yang membuat pra-tempahan F11 Pro dan mereka juga berpeluang menaik bersama duta OPPO Fattah Amin.

Di samping, 20 pelanggan pertama yang mengambil peranti mereka dari OPPO Official Concept Store semasa jualan pertama, berpeluang mendapatkan autograph serta bergambar dengan Fattah Amin.


Qibla Finder: Cara Mudah Mencari Arah Kiblat Dengan Telefon Pintar

Kepada mereka yang sering mengembara ke tempat baru sama ada di dalam mahupun luar negara, perkara yang paling sukar pastinya mencari arah kiblat bukan? Usah risau kerana Google kini telah menyediakan cara mudah untuk anda mencari arah kiblat, hanya dengan menggunakan telefon pintar sahaja dan ia dikenali sebagai Qibla Finder. Bagaimana? Ikuti tip yang disediakan oleh kami.

Qibla Finder adalah satu laman sesawang yang dibangunkan oleh Google untuk membantu anda mencari arah kiblat walau di mana sahaja berada.

① Buka pelayar web Chrome ataupun Safari pada telefon pintar anda, kemudian cari Qibla Finder.

② Pilih bahasa yang diinginkan sama ada Melayu, English, Indonesia dan beberapa lagi.

③ Buat gerakkan yang membentuk angka 8 sebanyak tiga kali untuk menentukurkan kompas anda.

④ Qibla Finder akan menggunakan kamera dan lokasi semasa untuk mencari arah kiblat di tempat anda berada. Jadi, telefon pintar akan meminta kebenaran untuk mengakses fungsi kamera pada Qibla Finder.

⑤ Apabila selesai, anda dapat lihat di bahagian sudut bawah telefon pintar terdapat garisan yang menunjukkan ke arah Kaabah.

⑥ Anda boleh memilih menggunakan fungsi kamera Augmented Reality ataupun tidak untuk mencari arah kiblat.

⑦ Kemudian, anda perlu menghadapkan bulatan berwarna putih ke Kaabah dan ia akan memaparkan kedudukan arah kiblat melalui jarak kaabah dengan anda. Mudah kan?

**Pesanan**
Anda boleh bermula dengan menghadapkan telefon pintar ke lantai, dan akan kelihatan satu garisan biru yang menunjukkan jarak lokasi anda dengan Kaabah.

Qibla Finder ini boleh digunakan pada semua jenis telefon pintar dengan yang memiliki kompas. Selain itu, ia juga boleh digunakan komputer riba mahupun desktop, tetapi tidak dapat memaparkan arah dengan tepat sepertimana di telefon pintar.

~Selamat mencuba!~


Persona 5 Royal Bakal Menemui Pasaran Global Pada 2020?

Bagi peminat siri permainan Persona 5 Royal ada berita yang sedikit mengecewakan apabila permainan ini bakal menemui peminat global pada tahun 2020. Buat masa ini permainan ini hanya akan dikeluarkan di Jepun pada Oktober ini.

Namun dalam 1 video yang terdedah bersempena Gamescom, ia memperlihatkan tarikh pengeluaran diumumkan pada suku kedua 2020 iaitu ketika musim bunga. Namun masih tiada tarikh tetap bagi pengeluaran ini.

Bagi yang tidak mengetahui, Persona 5 Royal adalah siri baharu Persona 5 yang dihadirkan dengan penambahan kandungan khususnya watak seperti Kasumi Yoshizawa. Permainan ini akan tersedia secara eksklusif bagi Playstation 4.

Jadi sama-sama kita nantikan perkembangannya!!

Artikel Berkaitan:


KINGDOM HEARTS III Bakal Menemui Peminat 29 Januari 2019?

Buat peminat permainan video KINGDOM HEARTS, Sony Interactive Entertainment Hong Kong Limited Singapore Branch (SIES) mengumumkan bahawa versi Inggeris KINGDOM HEARTS III, yang merupakan kemasukan terbaharu siri KINGDOM HEARTS akan tersedia di Malaysia pada 29 Januari 2019.

Bagi versi standard, ia dijual pada harga RM239 (disk), dan RM229(Digital). Manakala bagi versi Deluxe (Disk) pula ia dijual pada harga RM349.

Dalam pada itu, terdapat juga All-in-One Pakage (digital) yang mana ia dijual pada harga RM349. Dalam pakej ini, ia mengandungi KINGDOM HEARTS HD1.5 + 2.5 REMIX(Instant access), KINGDOM HEARTS HD 2.8 Final Chapter Prologue (Instant Access) dan KINGDOM HEARTS III.

KINGDOM HEARTS merupakan permainan yang sangat popular yang mana ia terjual lebih daripada 25 juta unit diseluruh dunia.

Ditetapkan di dalam pelbagai dunia Disney, siri KINGDOM HEARTS telah berkembang dengan memperkenalkan Dunia Pixar dan dunia baharu Disney.

Dikhabarkan, sistem kombatnya adalah yang terbaik berbanding siri-siri yang terdahulu yang mana ia juga merupakan ciri utama permainan ini. Berkoloborasi bersama karekter daripada Disney-Pixar.

Bagi yang belum mengetahui, KINGDOM HEARTS III berkenaan kuasa persahabatan di antara Sora dan kawan-kawanya bersama-sama menempuh cabaran dan dugaan bersama. Ditetapkan dalam pelbagai dunia Disney, Sora mengharungi perjalanan tersebut bersama Donald Duck dan Goofy yang merupakan utusan yang dihantar oleh King Mickey dari istana Disney untuk menghentikan kuasa kejahatan yang dikenali sebagai Heartless daripada menakluki alam semesta ini.


Samsung Mempatenkan Paparan Boleh Gulung Dengan Sokongan Pengimbas Cap Jari

Samsung sememangnya terkenal sebagai salah satu daripada pengeluar yang sering memfokuskan pada inovasi teknologi paparan. Selepas memperkenalkan beberapa prototaip paparan konsep dalam beberapa acara berasingan pada tahun-tahun sebelum ini, nampaknya tahun 2018 ini sekali lagi Samsung telah tampil dengan satu lagi konsep paparan yang baru sahaja dipatenkan.Memandangkan acara tahunan CES 2018 dan juga SID 2018 bakal muncul tidak lama lagi, Samsung telah mempatenkan paparan OLED yang boleh digulung. Lebih menariknya, ia akan diperkenalkan dalam dua rekaan berbeza iaitu paparan dengan keupayaan boleh digulung dalam bentuk skrol dan paparan kedua pula boleh digulung dengan rekaan seperti panel. Malah paparan kedua ini juga turut menyokong teknologi pengimbas cap jari.

Menurut sumber, inovasi teknologi paparan ini dipercayai akan digunakan pada tablet keluaran Samsung pada masa akan datang. Namun begitu masih belum dapat dipastikan bila agaknya paparan canggih ini akan dikomersialkan pada tablet keluaran Samsung.


Raikan Musim Raya Bersama ASUS ROG Phone – Potongan Sebanyak RM1000 Menanti Anda Mulai 5 Jun!!!

Jualan ASUS ROG Phone berjaya mendapat sambutan meriah di Lazada Raya Sales dan Shopee Super Brand Day, susulan kemeriahan yang diraikan ASUS Malaysia dengan sukacitanya sekali lagi membawa tawaran diskaun promosi kepada rakyat Malaysia!

Potongan diskaun sebanyak RM 1,000 akan diberikan kepada setiap pembelian ROG Phone, di samping pelanggan juga akan menerima GameVice (bernilai RM349) khas ROG Phone secara PERCUMA kepada peminat setia ASUS.

Maklumat lanjut, layari laman Facebook ASUS Malaysia.


Samsung Galaxy M21 Muncul Di Penanda Aras Geekbench – Sokong Chipset Exynos 9611 & 4GB RAM?

Samsung Galaxy M21 kini dikatakan telah muncul di penanda aras Geekbench – ia mendedahkan bahawah peranti ini bakal dukuasakan oleh chipset lebih baik berbanding Samsung Galaxy M20 yang diperkenalkan pada Januari 2019. Nampaknya, peranti ini dijangka tiba di India tidak lama lagi.

Penyenaraian mendedahkan Samsung Galaxy M21 merangkul sebanyak 348 mata untuk ujian single – core dan 1,265 mata untuk ujian multi – core. Selain itu, peranti ini mungkin dikuasaka n oleh chipset Exynos 9611 ( 1.74Ghz) dengan sokongan memori 4GB RAM. Jika diteliti, peranti ini namoaknya menggunakan chipset yang pada Samsung Galaxy M30. Memetik senarai Geekbench, Samsung bakal menguji lagi prestasi pada Samsung Galaxy M21 secara mendalam.

Terdapat khabar angin mendedahkan Samsung M21 mungkin menawarkan spesifikasi asas dengan persedian dua kamera utama – dengan gabungan lensa sebesar 24MP + 5MP. Selain itu, ia juga mungkin menyertakan pilihan storan sebesar 64GB / 128GB sebagai alternative. Ia juga dikatakan menggunakan sistem operasi Android 10 terus daripada kotak dan mungkin tersedia dalam pilihan warna menarik seperti Blue, Green dan Black.


ALL IT Hypermarket Tawar Kad MicroSD Percuma Dengan Pembelian Model vivo Terpilih

Bermula dari 1 Januari 2018 sehingga 31 Januari 2018 ini, pembeli yang membuat pembelian model telefon pintar jenama vivo yang terpilih melalui cawangan ALL IT Hypermarket yang mengambil bahagian akan turut menerima kad microSD secara percuma mengikut terma dan syarat yang ditetapkan.

Dengan setiap pembelian model vivo V7 atau V7+, pembeli akan menerima kad microSD jenama SanDisk dengan kapasiti 32GB. Manakala pembelian model vivo V5s, Y69, Y65, dan Y53 pula akan menerima kad microSD jenama yang sama dengan kapasiti yang lebih rendah iaitu 16GB.

Namun begitu, tawaran ini hanya sah di tujuh cawangan ALL IT Hypermarket iaitu KLCC, Low Yat, Mytown, Sunway Velocity Mall, PJ Digital Mall, Ikano Power Centre, dan juga ioi City Mall.


Menarik masa hadapan ke depan: Industri hiburan dan media disusun semula ketika pemulihan

NEW YORK, 2 September 2020 /PRNewswire/ — Tabiat pengguna boleh mengambil masa seumur hidup untuk belajar – tetapi hanya dengan sekatan pergerakan untuk hilang. Menurut Prospek Hiburan & Media Global 2020–2024, pandemik COVID-19 telah mempercepat dan menguatkan peralihan berterusan dalam tabiat pengguna, mempercepat gangguan digital dan menempa titik peralihan industri yang tidak mungkin dicapai selama beberapa tahun. Pendigitalan, salah satu daripada kuasa utama yang membentuk semua industri, telah diperkuatkan lagi oleh penjarakan sosial dan sekatan pergerakan. Akibatnya, dunia hiburan dan media (E&M) dalam tahun 2020 telah menjadi semakin terpencil, lebih maya, lebih distrim, lebih peribadi dan – sekurang-kurangnya setakat ini – lebih berpusat di rumah dari sesiapa jangkakan pada awal tahun ini.

Pertumbuhan industri mengecut mendadak…

Pandemik yang menimpa dunia menyebabkan pertumbuhan industri E&M global berhenti dengan serta merta. Akibatnya, kami telah menangguhkan penerbitan Prospek selama tiga bulan supaya kami boleh menilai semula kesan pandemik ini. Unjuran untuk pertumbuhan pendapatan yang disemak semula menunjukkan mengapa ini ialah keputusan yang tepat. Di tengah-tengah kemelesetan global, 2020 bakal menyaksikan kejatuhan tertinggi dalam pendapatan E&M global dalam 21 tahun sejarah penyelidikan ini, dengan penurunan sebanyak 5.6% dari tahun 2019 – lebih daripada US$120 bilion secara mutlak. Dalam tahun 2009, tahun terakhir ekonomi global menyusut, jumlah perbelanjaan E&M global turun hanya 3.0%.

…tetapi tetap kukuh dalam jangka masa yang lebih panjang

Walau bagaimanapun, sementara gelombang kejutan daripada 2020 akan terus melanda ekonomi global, ramalan kami menunjukkan trajektori pertumbuhan asas industri masih kuat. Dalam beberapa tahun kebelakangan ini, ketika pengalaman media menjadi lebih penting dalam kehidupan kita, pertumbuhan E&M global biasanya telah melebihi KDNK. Oleh itu, selepas cabaran tahun 2020, kami menjangkakan E&M akan mengulang semula prestasinya dengan lebih baik.

Unjuran kami menunjukkan bahawa dalam tahun 2021, perbelanjaan E&M akan meningkat sebanyak 6.4%. Melihat sepanjang lima tahun tempoh ramalan, dari 2019 hingga 2024, kami meramalkan keseluruhan pertumbuhan pendapatan bergerak pada 2.8% kadar pertumbuhan tahunan terkumpul (CAGR).

Garis masa titik peralihan dipercepat

Seperti halnya dalam ekonomi secara amnya, kesakitan semasa dalam E&M tidak dirasai di seluruh industri. Ia paling akut dalam segmen yang telah ditutup secara literal oleh COVID-19, seperti acara-acara: muzik langsung, pawagam dan pameran perdagangan. Perbelanjaan untuk pengiklanan juga akan menurun sebanyak 13.4%. Pada masa yang sama, peralihan jangka panjang pada surat khabar dari cetak ke digital telah dipercepatkan beberapa tahun, mengurangkan pendapatan akhbar cetak, sebagai contoh.

Satu akibatnya ialah segmen E&M diubah jauh lebih awal daripada yang dijangka pada asalnya. Ambil filem terlaris pawagam berbanding langganan video permintaan (SVOD). Baru-baru ini dalam tahun 2015, pendapatan filem terlaris adalah tiga kali ganda SVOD. Pendapatan SVOD akan mengatasi filem terlaris dalam tahun 2020 dan dijangka akan melonjak lagi dalam tempoh lima tahun akan datang, mencapai lebih daripada dua kali ganda saiz filem terlaris pada tahun 2024. Atau pertimbangkan jumlah data yang digunakan pada telefon pintar berbanding pada jalur lebar tetap. Setelah mendahului sedikit dalam tahun 2019, telefon pintar kini bersedia untuk mendahului sebagai pemimpin peranti individu yang digunakan oleh pengguna untuk mengakses Internet secara global.

Pemegang dan yang kalah muncul…

Jadi, bagaimana peralihan yang dicepatkan oleh COVID-19 berlaku dalam segmen industri yang berbeza? Dengan orang yang tinggal di rumah, video over-the-top (OTT) telah menyaksikan lonjakan pendapatan global sebanyak 26.0% dalam tahun 2020. Dan ia akan terus meningkat dengan kukuh pada tahun-tahun akan datang, hampir dua kali ganda dalam saiz dari US$46.4 bilion dalam tahun 2019 hingga US$86.8 bilion dalam tahun 2024. Pelancaran perkhidmatan penstriman Disney+ pada akhir 2019 hampir tidak dilakukan pada masa yang lebih baik: setelah mengunjurkan antara 60 juta dan 90 juta pelanggan berbayar menjelang 2024, Disney+ mencapai 60.5 juta pada awal Ogos 2020. Tidak menghairankan disebabkan oleh peningkatan dalam penstriman, penggunaan data global ialah benefisiari lain dari pecutan digital ini yang dikuasakan oleh COVID-19. Ia akan melonjak sebanyak 33.8% dalam tahun 2020, dan akan meningkat dua kali ganda dari 1.9 kuadrilion megabit (MB) dalam tahun 2019 ke 4.9 kuadrilion MB dalam tahun 2024.

Di hujung lain skala ialah segmen yang paling teruk terjejas. Dengan banyak pawagam ditutup dan tayangan filem utama ditangguhkan, kami menjangkakan bahawa jumlah pendapatan pawagam global akan menurun sebanyak hampir 66% tahun ini. Dan ada kemungkinan kerugian tidak dapat dipulihkan; ramalan kami adalah dalam tahun 2024, pendapatan pawagam untuk 2024 akan berada di bawah tahap 2019 mereka. Kesan yang berkaitan COVID-19 seterusnya ialah penurunan berterusan dalam suratkhabar dan majalah pengguna dunia yang telah dipercepatkan dengan mendadak dalam tahun 2020, dengan keseluruhan pendapatan merosot sebanyak lebih daripada 14%, dengan majalah pengguna paling teruk terjejas. Walaupun begitu, digital menawarkan sinar harapan: titik peralihan untuk majalah pengguna dalam tahun 2023 akan menyaksikan pendapatan dari pengiklanan digital global mereka mengatasi iklan cetak. Sektor penting lain akan bergelut untuk memulihkan pertumbuhan yang mereka hilang dalam tahun 2019. Sebagai contoh, sektor pengiklanan global – yang akan jatuh sebanyak 13.4% dalam tahun 2020 ke US$559.5 bilion – dijangka tidak akan kembali ke tahap 2019nya sehingga 2022.

…sementara keseluruhan industri disusun semula

Namun – mungkin berlawanan secara intuitif – sebilangan media “tradisional” dapat bertahan walaupun terjejas dengan COVID-19 dan pencepatan digital. Ketika laporan penjualan buku melonjak semasa sekatan pergerakan, jumlah pendapatan buku pengguna global dijangka akan meneruskan trajektori ke atasnya, meningkat pada 1.4% terkumpul setiap tahun antara 2019 dan 2024 hingga mencapai US$64.7 bilion. Secara ketara, teknologi memainkan peranan yang penting, dengan peningkatan dalam penggunaan telefon pintar dan pembesar suara pintar yang menggalakkan penggunaan buku audio, membolehkan pengguna mendengar ketika dalam perjalanan.

Acara-acara fizikal secara langsung ialah segmen lama lain yang berusaha untuk menyesuaikan diri kepada realiti dunia digital yang dipercepatkan. Dengan dewan-dewan konsert, pusat pameran dan stadium ditutup hampir sepanjang tahun, beberapa acara langsung menggunakan platform digital untuk terus berhubung dengan penonton mereka. Di UK, Festival Tanpa Wayar London bekerjasama dengan pasukan teknologi MelodyVR pada pertengahan 2020 untuk menyampaikan persembahan realiti yang dirakam secara maya dari artis-artis seperti Cardi B, Travis Scott, dan Migos. Lebih daripada 130,000 orang dari 34 negara menghadiri secara maya.

Setahun yang memisahkan

Walaupun tahun 2020 ialah tahun yang mencabar dan mengganggu bagi kebanyakan industri – termasuk banyak segmen E&M – ia jelas bahawa permintaan pengguna yang kini ditawarkan untuk barisan pilihan media yang pelbagai dan berkembang akan terus meningkat. Angka pendapatan dalam Prospek tahun ini mencerminkan kuasa sepenuhnya kemerosotan ekonomi dan pencepatan digital yang dicetuskan oleh COVID-19, namun prospek jangka panjang untuk industri E&M secara keseluruhannya tetap cerah. Jadi, ia juga jelas bahawa ketika kebiasaan kembali perlahan-lahan, akan terus ada pemenang dan yang kalah.

Werner Ballhaus, Pemimpin Industri Hiburan & Media Global di PwC, mengulas: “Ia jelas bahawa COVID-19 telah mempercepatkan peralihan pengguna ke penggunaan digital dan mencetus perubahan yang mengganggu – positif dan negatif – merentas banyak bentuk media. Namun, ia turut membuktikan bahawa kekuatan dan daya tarikan dasar industri E&M kepada pengguna masih kuat seperti dahulu. Walaupun masih terdapat cabaran untuk syarikat-syarikat E&M ketika kita bergerak melepasi pandemik ini, perpindahan digital yang telah ditarik ke hadapan juga akan mewujudkan peluang-peluang di semua segmen – bukan hanya pada mereka yang telah mendapat faedah dari kesannya setakat ini.”

Akses akhbar ke kandungan Prospek Hiburan & Media Global dalam talian

Untuk meminta akses akhbar ke kandungan Pandangan Hiburan & Media Global 2020 – 2024 dalam talian, hubungi Ashley Worley di ashley.worley@pwc.com. Akses ini akan membolehkan anda menggambarkan ini dan cerita media lain dengan mendapatkan butiran dari set data dan analisis Prospek Hiburan & Media Global pada peringkat segmen dan wilayah, dan dengan membuat carta di layar yang boleh dieksport untuk digunakan bersama cerita anda.

Latar Belakang Prospek Hiburan & Media Global

Edisi tahunan ke-21 Prospek Hiburan & Media Global PwC ialah sumber analisis global dalam talian yang komprehensif untuk perbelanjaan pengguna dan pengiklan. Dengan suka-untuk-suka, data lima tahun lalu dan data ramalan lima tahun dan ulasan untuk 14 segmen industri yang ditentukan di 53 wilayah, Prospek menjadikannya mudah untuk membuat bandingan dan membezakan perbelanjaan pengguna dan pengiklan di seluruh segmen dan wilayah. Ketahui lebih lanjut di www.pwc.com/outlook.

Segmen yang diliputi oleh Prospek Hiburan & Media Global

Buku; Perniagaan-ke-perniagaan; Pawagam; Penggunaan Data; Akses Internet; Iklan internet; Muzik; radio dan podcast; Surat khabar dan majalah pengguna; video OTT; Pengiklanan luar rumah; TV dan video rumah tradisional; Pengiklanan TV; Permainan video dan e-sukan; Realiti maya

Latar Belakang data Prospek Hiburan & Media Global

Sebilangan besar kandungan dalam siaran akhbar ini diambil dari data dalam Prospek Hiburan & Media Global 2020-2024. PwC terus berusaha untuk mengemaskini data dalam talian Prospek Hiburan & Media Global. Oleh itu, harap maklum bahawa data dalam siaran akhbar ini mungkin tidak selaras dengan data yang didapati dalam talian. Prospek Hiburan & Media Global 2020-2024 dalam talian ialah sumber data perbelanjaan pengguna dan pengiklanan yang paling terkini.

Latar Belakang PwC

Di PwC, matlamat kami adalah untuk membina kepercayaan dalam masyarakat dan menyelesaikan masalah yang penting. Kami ialah rangkaian firma di 157 negara dengan lebih 276,000 orang yang komited untuk menyampaikan kualiti dalam perkhidmatan jaminan, perundingan dan cukai. Ketahui lebih lanjut dan maklumkan kami apa yang penting bagi anda dengan melayari kami di www.pwc.com.

PwC merujuk kepada rangkaian PwC dan/atau satu atau lebih daripada firma ahlinya, yang masing-masing ialah entiti sah yang berasingan. Sila lihat www.pwc.com/structure untuk butiran lanjut.

Logo – https://ering.com.my/wp-content/uploads/2020/09/menarik-masa-hadapan-ke-depan-industri-hiburan-dan-media-disusun-semula-ketika-pemulihan.jpg

Ashley Worley,Hubungan & Komunikasi Korporat Global PwCEmel: ashley.worley@pwc.com

Keywords: Advertising Books Computer/Electronics Entertainment Film & Motion Picture Multimedia/Online/Internet Publishing/Information Service Television Economic news, trends, analysis Survey, Polls & Research

Source: PRNEWSWIRE


Kurang Gusar, Lebih Yakin: “OPPO Support” Ada Di Sini untuk Anda

SHENZHEN, China, 10 Jun 2021 /PRNewswire/ — Sejak 19 Mei, OPPO melancarkan Kempen Boleh Dipercayai di lebih daripada 20 negara termasuk Indonesia, Malaysia, Pakistan, Bangladesh, Mesir, Algeria dan sebagainya. Ia bukan sahaja akan mengeluarkan set data mengenai perkhidmatan OPPO tetapi turut mengadakan beberapa aktiviti dengan hadiah istimewa buat pengguna di beberapa wilayah. Kempen tersebut bertujuan untuk menunjukkan bentuk usaha yang telahpun dilakukan oleh OPPO untuk memberi keandalan dan jaminan kepada pengguna dengan perkhidmatan yang boleh dipercayai yang disenaraikan di bawah.

Kurang Gusar, Lebih Yakin: OPPO Support Ada Di Sini untuk Anda

Untuk pengembara

Perkhidmatan Jaminan Antarabangsa: OPPO telah menjadi peneraju untuk melancarkan IWS; dan bagi peranti yang ditetapkan, anda boleh menikmati perkhidmatan jaminan, pembaikan dan penaiktarafan perisian di pusat perkhidmatan yang disahkan di lebih 59 negara/wilayah.

Untuk khidmat layan diri dalam jangkauan anda

1) Sembang Langsung/Talian Utama Perkhidmatan: Pengguna OPPO kini boleh berbual bersama pakar perkhidmatan di laman sesawang rasmi apabila anda mengalami isu-isu bermula daripada persediaan hinggalah pertanyaan mengenai produk baharu. Mereka yang kurang gemar untuk berbual secara langsung juga boleh mendapatkan jawapan melalui talian utama perkhidmatan.

2)  Soalan Lazim (FAQ) Laman Sesawang: Bagi pertanyaan umum, anda boleh menyemak FAQ di laman sesawang rasmi.

3) E-mel Perkhidmatan: Sekiranya anda mempunyai sebarang cadangan atau pertanyaan, sila hantarkan e-mel ke peti mel OPPO.

Untuk perkara yang paling penting semasa pembaikan

1) Alat Ganti Asli: Hanya alat ganti asli digunakan untuk membaiki di pusat perkhidmatan OPPO.

2) Ketelusan harga: Harga bagi alat ganti dipaparkan dengan jelas di laman sesawang rasmi dan pusat perkhidmatan.

3) Pembaikan Secara Bersemuka: Bagi meredakan kebimbangan anda, terdapat pilihan untuk anda duduk bersama jurutera pembaikan dan melihat seluruh proses pembaikan di mana-mana pusat perkhidmatan yang telah dinaik taraf.

4) Keselamatan Maklumat: Yakinlah sememangnya tegas mematuhi Peraturan Perlindungan Data Umum (General Data Protection Regulation) bagi melindungi privasi pengguna.

Peringatan mesra bahawa kesemua perkhidmatan yang tersedia berbeza dari satu kawasan ke kawasan lain, sila rujuk pusat perkhidmatan setempat untuk perkhidmatan tertentu.

“OPPO Support” adalah lebih daripada sekadar menyelesaikan masalah pembaikan dan pertanyaan dengan tujuan untuk memenuhi keperluan pengguna yang semakin pelbagai. Pada masa akan datang, OPPO Support akan menegakkan kepercayaan utamanya iaitu “Prihatin & Jangkau” (“Care & Reach”) serta akan sentiasa menaik taraf perkhidmatan bagi menyediakan pengalaman yang lebih baik buat semua.

Ketahui lebih lanjut: https://support.oppo.com/

Keywords:  Computer/Electronics Consumer Electronics Mobile Entertainment Telecommunications

Source: PRNEWSWIRE


Menyiasat Impak Bloatware

Ekosistem terbuka yang diterapkan Google dalam sistem Android membuka peluang kepada pembekal peranti untuk memasukkan aplikasi third party yang dianggap Bloatware. Kebiasaannya aplikasi ini dikunci dan tidak boleh dibuang dari sistem operasi smartphone, ia hanya boleh dinyahaktif dan bagi mereka yang mahu membuang terus aplikasi ini, anda perlu melakukan proses root dan juga flash ROM yang baru.

Setiap proses yang berlaku di dalam smartphone pasti menggunakan kuasa dari bateri, bagaimana pula sekiranya smartphone anda mempunyai bilangan bloatware yang agak banyak, adakah ianya akan menjejaskan prestasi bateri? Pentingkah untuk anda root peranti dan membuang kesemua aplikasi tersebut?

Perkara pertama yang perlu kita lakukan adalah mendefinisikan bloatware. Setiap peranti Android mempunyai beberapa “lapisan” aplikasi, ia bergantung kepada model dan juga pengeluar peranti. Lapisan pertama adalah aplikasi default seperti jam, kalkulator, pemanggil, mesej SMS dan lain-lain, aplikasi seperti ini adalah tunjang kepada setiap smartphone, walau bagaimanapun aplikasi-aplikasi ini masih boleh dimodifikasi oleh pihak pengeluar.

Lapisan seterusnya adalah aplikasi dari Google berkaitan dengan ekosistem Android seperti Play Store, YouTube, Maps, Gmail dan sebagainya. Aplikasi seperti inilah yang memberikan peranti tersebut akses untuk masuk ke dalam ekosistem Android dan menikmati servis dari Google. Sekiranya smartphone anda hanya mempunyai aplikasi default dan Google, ini bermakna smartphone yang dimiliki bebas dari bloatware, namun amat sukar untuk mendapatkan smartphone yang hanya dilengkapi aplikasi asas, hanya peranti Nexus sahaja yang menjanjikan sistem yang bersih dari bloatware.

Lapisan ketiga merupakan fasa pertama bloatware dimasukkan ke dalam sistem operasi, aplikasi pada lapisan ini dibina dan dimasukkan oleh pengeluar smartphone seperti Samsung, Sony, HTC dan banyak lagi. Aplikasi seperti ini menambah nilai dan fungsi kepada smartphone, contohnya seperti S Health, Xperia Lounge, MusicID dan banyak lagi. Oleh kerana kebanyakan aplikasi yang dibekalkan pengeluar telah dibina dan berfungsi dengan baik, ia kerap kali tidak dianggap bloatware, malah digunakan secara kerap oleh para pengguna.

Lapisan terakhir memuatkan lebih banyak aplikasi bloatware yang ditambah oleh pelbagai pihak seperti pembekal perkhidmatan, pengedar dan lain-lain. Aplikasi seperti inilah yang kerap kali mengganggu pengguna kerana tidak mempunyai kepentingan dan fungsi yang penting kepada mereka. Lebih teruk lagi aplikasi-aplikasi ini amat sukar untuk dibuang, pengguna perlu melakukan proses nyahaktif dan root untuk membuang aplikasi ini.

Aplikasi pra-sedia selain dari Google sememangnya sukar dielakkan, bagi aplikasi pra-sedia yang mengganggu corak penggunaan dan tidak menawarkan fungsi penting akan dilabelkan sebagai bloatware. Tahniah diucapkan kepada pembangun aplikasi ketiga yang menghasilkan aplikasi yang stabil, berguna dan juga tidak mengganggu pengguna.

Bagi bloatware yang dibina dengan teruk dan mungkin mempunyai tujuan tersembunyi pula, pelbagai masalah akan timbul kepada pengguna dengan kehadiran aplikasi ini di dalam smartphone. Antaranya:-

Aplikasi bloatware yang dibina dengan sambil lewa dan tidak stabil berisiko tinggi untuk mengalami masalah crash dan freeze, lalu menyebabkan pengguna berasa geram dan kecewa. Sekiranya aplikasi tersebut di muat turun dari Play Store, adalah amat mudah untuk pengguna membuang aplikasi tersebut, namun tidak bagi bloatware. Pengguna terpaksa membiarkan aplikasi yang tidak stabil itu terus berada di dalam smartphone.

Salah satu sebab aplikasi bloatware dimasukkan ke smartphone adalah kerana ia memberikan akses mudah kepada pihak-pihak tertentu untuk mengiklankan produk mereka. Kadang kala ia sehingga memburukkan keseluruhan sistem Android, seperti lockscreen yang secara tiba-tiba memaparkan pelbagai jenis iklan. Ia jelas mengganggu pengguna yang mahukan sistem yang kemas dan simple.

Yang ini lebih teruk dari iklan, spyware adalah perisian yang mencuri data pengguna seperti butiran peribadi, sejarah carian Internet, lokasi, aktiviti smartphone dan pelbagai lagi. Data-data tersebut kemudiannya diambil oleh pihak tidak bertanggungjawab untuk melakukan pelbagai perkara.

Mana-mana aplikasi yang dibina tanpa ketelitian dan tidak stabil boleh memakan banyak kuasa bateri, tidak kira jika ia datang dari Google, OEM atau daripada pembekal perkhidmatan anda. Masalah akan menjadi lebih serius sekiranya aplikasi yang tidak stabil ini merupakan aplikasi yang menggunakan background process, di mana ia berfungsi secara automatik tanpa anda sedari, dalam masa yang singkat sahaja anda boleh kehilangan banyak kuasa bateri. Walau bagaimanapun, aplikasi yang dibina dengan baik, diuji dan dioptimumkan tidak akan menyebabkan masalah ini walaupun ia menggunakan background process.

Pertama kali kategorikan aplikasi-aplikasi yang terdapat di dalam smartphone anda, asingkan yang mana tidak digunakan dan dirasakan tidak penting untuk anda. Selepas itu periksa satu persatu aplikasi tersebut dan uninstall mana-mana aplikasi yang boleh.

Bagi aplikasi yang tidak boleh uninstall, anda perlu pergi ke paparan Setting>Apps. Kemudian tap aplikasi yang anda ingin nyahaktif, terdapat satu pilihan disable dan pastikan anda tap butang tersebut bagi memberhentikan aplikasi tersebut dari beroperasi.

Bloatware tidak semestinya membawa kesan buruk kepada smartphone, terdapat juga aplikasi kategori ini yang stabil, malah menawarkan fungsi yang berguna. Namun, nama “bloatware” nampaknya sudah sebati dengan aplikasi yang mendatangkan kesan buruk, tidak stabil dan “pengacau” di dalam smartphone.

Sebagai pengguna, kami sarankan anda juga mengambil tahu dan melakukan kajian sebelum anda mendapatkan mana-mana model smartphone yang anda mahukan. Jikalau boleh elakkan smartphone yang dilengkapi terlalu banyak aplikasi pihak ketiga, dan selepas mendapatkan smartphone tersebut lakukan proses maintenance dengan memuat turun aplikasi pengurusan peranti.